Goblini promovišu novi album "Roba sa greškom"\nNaslovna » Izlasci » Muzika » Goblini promovišu novi album „Roba sa greškom“\nGoblini promovišu novi album „Roba sa greškom“\nAh Neša 7. novembar 2013. Muzika Komentari su isključeni na Goblini promovišu novi album „Roba sa greškom“\nPank rokeri Goblini objaviće u utorak, 12. novembra, povratnički CD album „Roba s greškom“. Istog dana u podne, u radnji „Jugotom“ u Nušićevoj 27, biće održana promocija albuma.\nFanovi će biti u prilici da, uz novinare, prvi čuju 13 novih pesama sa albuma „Roba s greškom“, koju objavljuje promoterska kuća Long Play, kao i da se druže i fotografišu sa članovima Goblina i dobiju potpisani primerak kupljenog CD-a.\nGoblini će na promociji saopštiti datum održavanja velikog beogradskog koncerta, a prisutni fanovi će imati priliku da među prvima kupe ulaznicu.\n„Nadam se da će ljudi pronaći sebe u ovom albumu, pošto bi mi to bilo mnogo draže nego da im se svidi. Album nije predviđen za ‘svideti se’, nego za ‘pronaći se’, u svim tim temama o kojima pričamo“, kaže frontmen Branko Golubović Golub.\nGoblini su „dugo čekali momenat“ da se konačno pojavi novi CD „Roba s greškom“, koji stiže 14 godina posle prethodnika „Re-Contra“ (1999). Bend je 2001. prestao sa radom, zbog odlaska Golubovića u humanitarne misije u Avganistan, Pakistan i druge zemlje, a ponovo se okupio 2010. godine.\n„Rad na albumu u situaciji u kojoj su Goblini – živim oko 7.000 kilometara daleko od Srbije – bio je poprilično naporan i trebalo je naći način i biti poprilično inovativan, pri čemu se naročito zahvaljujemo najnovijoj tehnologiji XXI veka, kako bi se sve ovo izguralo do kraja“, objašnjava Golubović.\n„Robu s greškom“ najavio je nedavno singl/spot „Deca iz komšiluka“, žestoka, politički angažovana pesma čiji stihovi upozoravaju „sve se na staro vratilo„.\n„Ovo nije pesma Goblina, ovo je prenošenje poruke svih onih ljudi koji nas okružuju, koji sa nama prolaze i proživljavaju iste ili slične životne situacije“, kaže Golubović. (danubeogradu.rs)\nTagovidub goblini izlasci muzika promocija vesti\nPrethodni Mini BG vesti: Izložbe u beogradskim galerijama i muzejima\nSledeći Atomic Clubbing: Vasco Ispirian, 9. novembar


Banja Luka: Penzija nema, poštari na paradi - mojusk.ba\nVišemjesečna agresivna kampanja medija pod kontrolom Milorada Dodika, logistička podrška svih mjesnih odbora SNSD-a i satelitskih stranaka, pa čak i SMS pozivnice građanima Republike Srpske da prisustvuju ceremonijama povodom neustavnog dana Republike Srpske, su bili dovoljni da se na svečanoj paradi okupi približan broj gledatelja koji privuku maturantske parade u manjim bh. gradovima ili prijateljska fudbalska utakmica Mladosti i Željezničara na Kupresu.\nNezainteresovanost javnosti u Republici Srpskoj za ceremoniju obilježavanja neustavnog dana tog entiteta nije toliko posljedica emotivnog odnosa građana prema 9. januaru, koliko je posljedica odnosa prema aktuelnom rukovodstvu koje stoji iza obilježavanja praznika.\nPenzioneri su imali priliku vidjeti poštare, ali ne kako im donose najniže penzije u Evropi, već kako paradiraju centrom Banje Luke, dok ih slijede vatrogasci, padobranci, motoristi, plesači i slični učesnici koji su trebali pokazati svu “moć” Dodikove vlasti. Skromna manifestacija, finansirana iz još skromnijeg entitetskog budžeta, obilježena je takmičenjem u narušavanju državnih institucija i zakona BiH, u kojem je, barem kada su posljednja dva dana u pitanju, pobijedio predsjedavajući Predsjedništva BiH Mladen Ivanić.\nOskudna manifestacija, koju su ignorisali svi strani zvaničnici, ne utječe na činjenicu da su njome organizatori prekršili odluke Ustavnog suda BiH i zakone koji regulišu aktivnosti Oružanih snaga BiH. Dio pripadnika Oružanih snaga BiH, bez saglasnosti Ministarstva odbrane BiH, prisustvovao je današnjoj ceremoniji, a odgovornost za njihov neposluh je preuzeo upravo Ivanić. Međutim, zakoni BiH ne prepoznaju instituciju “preuzimanja odgovornosti”, te bi sankcije za neposluh mogli snositi učesnici ceremonije ispred Oružanih snaga BiH i oni koji su dali naređenje da se udovolji željama Mladena Ivanića i Milorada Dodika.\nMeđutim, nekoliko desetina nezaposlenih ne predstavlja prijetnju predstavnicima Republike Srpske, već samo kap u moru nezaposlenih i socijalno ugroženih u tom bh. entitetu. Ozbiljna prijetnja je, s druge strane, činjenica da će se nadležne pravosudne institucije morati pozabaviti, a već su započele te aktivnosti, sa odgovornima za kršenje obavezujućih odluka Ustavnog suda BiH. Tako će ukupni pobjednik takmičenja u narušavanju državnih institucija BiH, a možda i svi učesnici, biti nagrađeni posebnim tretmanom u nekom od zatvorskih jedinica u BiH.\nTragedija u Sarajevu: Dječak se ubio iz očeve puške


DJB: Vučić da podnese ostavku zbog zaštite kriminalaca\nBeta 26. januara 2017. 13:55\nPokret Dosta je bilo zatražio je danas da premijer Srbije Aleksandar Vučić podnese ostavku i raspiše parlamentrane izbore zbog veze organizovanog kriminala i njegove vlade koja je potvrdjena fotografijom ministra zdravlja Zlatibora Lončara sa vodjom zemunskog klana Dušanom Spasojevićem.\n„Objašnjenje predsednika Vlade da je slika nastala nakon što je Lončar navodno operisao oca Dušana Spasojevića ili nekog iz kriminalnog klana, očigledna je laž jer Lončar tada i nije bio hirurg. Teško je poverovati da je ozloglašeni kriminalac dopustio da nesvršeni specijalizant hirurgije operiše oca“, ocenjuju iz DJB.\nKako su naveli u saopštenju, predsednik Vlade se u pokušaju da ponovo sakrije svoje veze sa organizovanim kriminalom još dublje upetljao u laži.\nOni podsećaju i da je o bliskim vezama Zlatibora Lončara sa kriminalcima iz Zemuna pred Specijalnim sudom 2006. godine govorio i svedok saradnik Dejan Milenković Bagzi.\nLider Nove Srbije Velimir Ilić pokazao je u nedelju, 22. januara, novinarima fotografiju Lončara i vodje zemunskog klana čiji su članovi pravosnažno osudjeni za ubistvo premijera Zorana Djindjića 2003. godine.\nPredsednik Vlade Aleksandar Vučić tim povodom je kazao da veruje Lončaru, ali da će biti smenjen ako se pokaže da je učestvovao u bilo kakvom kriminalu.\nOn je kazao da mu Lončar ispričao da je operisao oca jednog od tih ljudi, da su ga onda pozvali u kafić preko puta da mu zahvale, da je on otišao i da su se tamo slikali.


Iran ispalio rakete sa natpisom: „Izrael mora biti uništen!“ Vesti iz Izraela\nRevolucionarna garda Irana je ispalila rakete iz severnog Irana na mete udaljene oko 1.400 kilometara na jugoistoku zemlje, navodi se u izveštaju agencije.\nKomandant Revolucionarne garde Amir Ali Hadžizadeh izjavio je da je cilj raketne probe da se pokaže Izraelu da Iran može da ga pogodi, prenosi Fars.\n– Razlog zbog kojeg smo napravili naše rakete sa dometom od 2.000 kilometara je da bi mogle da, sa bezbedne daljine, pogode naše neprijatelje cionističkog režima – rekao je brigadni general Amir Ali Hadžizadeh, javila je iranska agencija ISNA.\nHadžizadeh je zapretio da će „što više neprijatelji budu jačali sankcije, to će žešći biti odgovor“ Revolucionarne garde.\nDve rakete ispaljene jutros su u okviru vojne vežbe sa teritorije severnog dela Irana i pogodile su mete na jugoistoku zemlje, udaljene 1.400 kilometara, preneo je Rojters.\nTeheran je i juče saopštio da su iranske oružane snage izvele nova testiranja balističkih raketa kako bi demonstrirale „moć zastrašivanja“ i „spremnost zemlje da upotrebi sva raspoloživa sredstva u suočavanju sa pretnjama“ uperenim protiv teritorijalnog integriteta Irana.\nSaopštenje je prenela zvanična iranska novinska agencija IRNA, opisavši vojnu vežbu u kojoj su „balističke rakete ispaljene iz silosa“ u različitim delovima zemlje, navodi AFP.\nIranska agencija ISNA prenosi da je Iranska revolucionarna garda ispalila juče nekoliko balističkih raketa iz silosa širom zemlje u okviru vojne vežbe.\nVašington je u januaru uveo nove sankcije Iranu zbog njegovog raketnog programa ubrzo nakon što su Teheranu ukinute odvojene sankcije koje su bile vezane za iranski nuklearni program, podseća „Frans pres“.


Igrarije oko igranja kosovskih fudbalskih klubova i reprezentacije se nastavljaju. Nakon što je UEFA primila Fudbalski savez Kosova kao punopravnog člana, nedugo zatim je obavestila tamošnje timove da naredne sezone neće igrati utakmice pod njenim okriljem jer ne ispunjavaju kriterijume.\nFudbalski stadioni na Kosovu\nTo je nešto što svakako nije novost, već je loše stanje i ranije bilo poznato.\n"Dobili smo dopis UEFA u kojem piše da nismo dobili dozvolu. Tražili su nam finansijske izveštaje za protekle dve godine i nismo mogli da ih obezbedimo tako brzo. Isto tako, UEFA nam je saopštila da ne možemo da igramo u drugoj zemlji, osim u slučaju rata", rekao je direktor Feronikelija Artan Beriša, a prenosi prištinski list "Zeri".\nKosovski savez prošlog meseca primljen je u UEFA, koja je prekršila sopstveni Statut, a kasnije i u FIFA, čime su tamošnji timovi stekli pravo da učestvuju u klupskim evropskim takmičenjima.


KAKO EVROPLJANI VIDE EVROPU\nHome / VESTI / Vesti iz EPuS-a / KAKO EVROPLJANI VIDE EVROPU\nNa sastanku u Barseloni u okviru projekta EU u očima građana/ki, završeno je pisanje poslednjeg poglavlja publikacije “Evropska unija u očima evropskih građana” pod nazivom Evropa kao životno iskustvo. Peti radni sastanak na projektu koji Evropski pokret u Srbiji sprovodi kao jedan od 10 partnera, održan je 19. i 20. januara, a naredni u Bukureštu u martu, biće posvećen snimanju Wiki Stage video klipova koji će biti virtuelni vodič kroz publikaciju. Istovremeno, počeće se i sa pripremom on line kampanje koja će trajati do kraja maja sa ciljem da približi građanima politike EU, vrednosti, rad institucija i zajedničku istoriju Evrope.\nStručnjaci i predstavnici civilnog društva iz nekoliko zemalja, zajedno sa građanima, učestvovuju u debatama o nekoliko tema, kao što su istorija Evropske unije, njene vrednosti i uticaj evropskih politika na svakodnevni život. Na osnovu zaključaka tih razgovora, zajedno pripremaju publikaciju pod nazivom "Evropska unija u očima evropskih građana", koja će biti dostupna na svih 10 jezika zemalja koje učestvuju u projektu.


Najsavremeniji roboti u Beogradu – Personal magazin\nPosetioci manifestacije “Dani budućnosti: Robotika” koja je danas počela u Beogradu imaće priliku da vide više od 25 robota iz raznih krajeva sveta. Organizatori manifestacije koja traje do 15. oktobra najavili su da će zvezda izložbe biti najnapredniji humaniodni robot na svetu “Asimo robot” iz Japana, koji će publika moći da upozna do 26. septembra u posebno organizovanim predstavama u Zadužbini “Ilije M. Kolarca”. Ne manje atraktivni biće i Nao robot, koji je na konferenciji za novinare protekle nedelje razgovarao na srpskom jeziku, a potom i otplesao jednu numeru. Organizatori su takođe najavili i predstavljanje Ecerobota kao i raznih drugih – od usisivača do industrijskih i vojnih robota.\nPodršku manifestaciji pružile su ugledne međunarodne organizacije – Institut inženjera elektrike i elektronike (IEEE) i Akademija inženjerskih nauka Srbije (AINS), a manifestaciji se pridružio i niz naučnih institucija, obrazovnih ustanova u Srbiji, ali i veliki broj najuglednijih svetskih univerziteta.\nNajsavremeniji roboti u Beogradu was last modified: September 24th, 2012 by Redakcija\nHakerisan novi iPhone 5 samo 8 sati nakon puštanja u prodaju


SAD ŠALJU OGROMNU VOJNU POMOĆ UKRAJINI: oglasio se ruski ambasador pri UN\n19. juna, 2022 Vesti iz Sveta Napišite komentar\nVašington nastavlja sa slanjem vojne pomoći Ukrajini. U sredu, 15. juna, američki predsednik Džo Bajden najavio je da će Sjedinjene Američke Države pružiti još milijardu dolara pomoći u oružju Ukrajini. Ova podrška će posebno uključivati protivbrodske raketne sisteme, artiljerijske rakete i municiju za haubice. Šef Bele kuće je rekao da je obavestio svog ukrajinskog kolegu Volodimira Zelenskog tokom telefonskog intervjua, koji je trajao 41 minut.\nDžo Bajden je takođe najavio dodatnu humanitarnu pomoć u iznosu od 225 miliona dolara, posebno namenjenu obezbeđivanju vode za piće, medicinskih potrepština, hrane i finansijske pomoći ukrajinskim porodicama kako bi im se omogućilo da nabave osnovne stvari.\nRuski ambasador pri UN Vasilij Nebenzia optužio je tokom dana Zapad da „vodi posrednički rat protiv Rusije“. „Želim da kažem zapadnim zemljama koje isporučuju oružje Ukrajini: krv civila je na vašim rukama“, rekao je on novinarima.\nKijev traži od Sjedinjenih Američkih Država i njihovih saveznika da ubrzaju isporuke oružja kako bi se izborili sa rastućim pritiskom ruskih trupa u regionu Donbasa, u istočnoj Ukrajini, što je sada prioritetni cilj Moskve. Vašington je prošlog meseca najavio isporuku višecevnih raketnih bacača Ukrajini nakon što je dobio uveravanja iz Kijeva da ovo oružje neće biti korišćeno protiv ciljeva u Rusiji – uslov koji je zahtevao Džo Bajden kako bi sprečio eskalaciju sukoba.\nTagovi: rusija - SAD - ujedinjene nacije - ukrajina - vojna pomoć


Banjalukasport.com - Banjalucki sport danas\nBanjalucki sport danas\nWednesday, October 17 2007 @ 04:10 AM EDT\nNakon posljednjeg rata, od 1995, godine, banjalučki sportisti ponovo počinju da se pojavljuju na međunarodnoj sceni, a pojedinci postižu i zapažene rezultate.\nDraženko Ninić postao je amaterskim i profesionalnim šampionom Evrope i Svijeta u kik boksu. Ninić je veoma često punio dvoranu Borik a sa međunarodnih takmičenja donosio je medalje. Brojne uspjehe na internacionalnoj sceni bilježe i karatisti koji se sa, gotovo svakog velikog takmičenja (Svjetsko prvenstvo, Evropsko prvenstvo, Balkanske igre...), vraćaju s medaljama.\nNe smiju se zaboraviti ni nastupi banjalučkih košarkaša i košarkašica (Borac Nektar, Mladi Krajišnik) krajem 90-ih godina na evropskoj sceni. To su bili istorijski nastupi. Borac Nektar je stigao i do šesnaestine finala Kupa Rajmonda Saporte a košarkašice Mladog Krajišnika otišle su i korak dalje, plasirale su se u osminu finala Kupa Lilijane Ronketi.\nBanjaluka je posljednjih godina redovan domaćin značajnih sportskih manifestacija. Izdvajamo:\n-teniski ATP čelendžer turnir\n-bokserski Memorijal Radovan Bisić\n-Evropsko prvenstvo u raftingu\nDanas u Banja Luci organizovano i aktivno radi 109 sportskih organizacija u 22 grane sporta, te 26 sportsko - rekreativnih društava i udruženja.\nU aktivno bavljenje sportom u sportskim organizacijama i sportsko rekreativnim udruženjima neposredno je uključeno oko 5.000 mladih svih uzrasta i kategorija, što predstavlja oko 2,00 % ukupnog broja stanovnika Grada Banjaluke


26 Jan 2020 - analitika - Obnovljivi izvori prioritet EPCG\nTradicionalno dobra pogonska spremnost i pouzdanost energetskih objekata u sastavu Elektroprivrede (EPCG) doprinijeli su da prošlu godinu možemo svrstati u red uspješnih poslovnih godina u našoj kompaniji, kazao je predsjednik Odbora EPCG Đoko Krivokapić. On je u intervjuu za list Elektroprivreda rekao da takvi rezultati predstavljaju odličnu osnovu za usvajanje i uspješnu realizaciju Plana investicionih ulaganja za period između 2020. i 2024. godine.\n“Planom je predviđena, osim rekonstrukcije i modernizacije postojećih objekata, i izgradnja novih izvora električne energije. Razvojni prioritet u narednom periodu biće povećanj e proizvodnih kapaciteta u oblasti obnovljivih izvora energije, prije svega, solarnih i vjetro elektrana”, istakao je Krivokapić.\nPredsjednik Odbora direktora EPCG je naveo da ulaganja u narednoj deceniji, veća od 700 miliona eura, predstavljaju dobru osnovu za uspj ešan i ubrzan razvoj ove privredne grane u Crnoj Gori.\n“Namjera je da se obezbijedi visoka pogonska spremnost i pouzdanost u radu tih proizvodnih kapaciteta sa ciljem što sigurnijeg snabdijevanja svih potrošača električne energije u Crnoj Gori. Ulaganja u postojeće kapacitete uveliko su počela, a biće nastavljena i tokom naredne 2020. godine”, zaključio je Krivokapić.\n4 Okt 2021 in4s


EU usvojio smjernice za potvrde o vakcinisanju\nDržave članice Evropske unije usaglasile su se oko potrebe za potvrdama o vakcinisanju, ali samo u medicinske svrhe.\nSmjernice su uglavnom namijenjene za potvrde o vakcinisanju protiv COVID-19 (EPA)\nDržave članice Evropske unije usvojile su u četvrtak smjernice za potvrde o vakcinisanju namijenjene za medicinske svrhe, koje moraju biti usklađene kako bi se mogle koristiti u svim članicama.\nCilj ovih smjernica je osigurati interoperabilnost potvrda o vakcinisanju, što znači da je sadržaj potvrda o vakcinisanju ujednačen, te uspostaviti minimalni skup podataka koje svaka potvrda mora imati.\nPotvrde mogu biti u fizičkom ili digitalnom obliku te moraju osigurati rigoroznu zaštitu ličnih podataka, prenosi Hina.\n“Potreban nam je zajednički pristup potvrdama o vakcinisanju i radujem se nastavku saradnje sa Svjetskom zdravstvenom organizacijom [WHO] kako bi se ovaj alat proširio na globalnom nivou. Interoperabilne potvrde o vakcinisanju bit će važan alat za građane tokom pandemije, ali i nakon što je prebrodimo”, izjavila je evropska komesarka za zdravstvo Stella Kyriakides.\n‘Samo u medicinske svrhe’\nPrije nekoliko sedmica grčki premijer premijer Kyriakos Mitsotakis je predložio uvođenje potvrde o vakcinisanju, koje bi mogle služiti kao neka vrsta pasoša, s kojim bi vakcinisane osobe mogle slobodno putovati unutar EU-a tokom pandemije.\nSvi su se složili oko potrebe za takvim potvrdama, ali samo u medicinske svrhe.\nVećina država članica smatra da je prerano govoriti o upotrebi tih potvrda u druge svrhe, poput putovanja, jer je premalo ljudi vakcinisano, a veliki dio još ni nema pristup vakcini, pa bi to bila očita diskriminacija.\nOsim toga, još nema dokaza da vakcinisane osobe ne mogu biti prenositelji virusa.\nSmjernice su uglavnom namijenjene za potvrde o vakcinisanju protiv COVID-19, ali bi se mogle koristiti u budućnosti kao osnova za dokazivanje o vakcinisanju i protiv drugih bolesti.\nPovratak turističkih putovanja u Evropi na nivo prije pandemije do 2024.\nSve evropske destinacije imaju pad dolazaka turista iznad 50 posto – Kipar ii Crna Gora su u najtežoj situaciji.


Posle internog dijaloga sa romskim zdravstvenim radnicima, pokret Opre Roma Srbija (ORS) danas je organizovao sastanak sa državnim sekretarom u Ministarstvu državne uprave i lokalne samouprave (MDULS) Stevanom Gligorinom na kojem je bilo reči o merama neophodnim za zaštitu i imunizaciju romske populacije od korona virusa.\nKako je saopštio ORS, 20 romskih zdravstvenih radnika širom Srbije je u prostorijama kluba poslanika razgovaralo o brojnim temama medju kojima su bile glavne prepreke u pristupu zdravstvene zaštite romske zajednice u Srbiji, specifičnost kod romske zajednice u procesu imunizacije i kako plan države i mere koje se donose mogu biti prilagođene romskoj zajednici.\nPosle višečasovnog razgovora predložene su inicijalne mere, medju kojima je potreba da se odredi stepen ugroženosti naselja i prioritetne lokacije za imunizaciju, da se obezbedi minimum preduslova za uspešnu imunizaciju (voda, hrana, dokumenti, struja, sredstva za prevenciju).\nMedju predloženim merama je potreba prilagođene informativne kampanja vođena od strane Roma, sve informativne mehanizme kroz državne institucije, tradicionalne medije i društvene mreže uključujući prisustvo na terenu.\nPotrebno je obezbediti zdravstveno osiguranje najugroženijih koji iz različitih razloga nemaju zdravstveno osiguranje, učešće romskih lekara u prilagođavanju mera za upravljavanje krizom na nacionalnom i lokalnom nivou.\nDa bi sve ovo moglo da se sprovede lekari su predložili različite metode kojima će učestvovati u predlozima mera lokalnih i nacionalnih institucija.\nNa kraju razgovora Stevan Gligorin je ispred MDULS preuzeo inicijativu da dalje usaglašava mehanizme kako i gde mogu najbolje da se sprovode predložene mere, uz konsultaciju sa drugim relevantnim ministarstvima i državnim institucijama.\nNa sastanku održanom danas je bilo i drugih dobrih predloga za socijalna, isfrastrukturna i ekonomska pitanja koja treba da se adresiraju na druga ministarstva, navode iz ORS.\nLončar: Prva ustanova koja će biti vraćena u normalu biće Institut "Banjica"\nPOTREBNO INFORMISATI ROME O VAKCINACIJI: U Smederevu otvoreni posebni punktovi\n"NAREDNIH 10 DANA SE PRIDRŽAVAJTE MERA" Lončar uputio apel građanima: Očuvanje zdravstvenog sistema zavisi od svih nas\n"ŽELIMO DA OLAKŠAMO DOLAZAK TURISTA IZ SRBIJE" Grčki ministar od danas u zvaničnoj poseti Beogradu


Konkurentnost finansijskog sektora - Kako se Srbija rangira medu slicnim državama?\nVladimir Jovanović, USAID Business Enabling Project\nNajnoviji rezultati navedeni u Globalnom izveštaju o konkurentnosti Svetskog ekonomskog foruma ne donose dobre vesti za konkurentnost finansijskog sektora u Srbiji. Srbija je na 96. mestu od 142 zemlje po razvoju finansijskog tržišta.\nU poređenju sa zemljama u regionu (Albanijom, Bosnom i Hercegovinom, Bugarskom, Hrvatskom, Makedonijom i Slovačkom), Srbija je najbolje rangirana po priuštivosti i dostupunosti (Kliknite ovde da vidite ocene i rangiranje zemalja.)\nTrendovi u pogledu rangiranja ukazuju na to da se pozicija Srbije pogoršala u 6 od 9 kategorija, uključujući i opštu ocenu nivoa sofisticiranosti finansijskog tržišta. Rang Srbije pogoršan je u kategorijama „Dostupnost kredita“, „Finansiranje preduzeća preko domaćeg tržišta akcija“, „Dostupnost rizičnog kapitala“, „Kvalitet banaka“ i „Propisi o tržištu hartija od vrednosti“. Takođe smo razmatrali i ocene koje je Srbija dobila u ovim oblastima kako bismo utvrdili da li su se menjale u skladu sa promenom ranga. Za tri indikatora ostvarene su niže ocene, dok u dva nije bilo promena.\nIstovremeno se mogu primetiti pozitivni trendovi u sledeće dve oblasti: „Dostupnost finansijskih usluga“ i „Priuštivost finansijskih usluga“. Srbija je na drugom mestu po priuštivosti ovih usluga, što može da predstavlja iznenađenje. Međutim, važno je napomenuti da se „priuštivost“ ne odnosi na cenu finansiranja već na nivo konkurencije između pružalaca finansijskih usluga. Kako na tržištu posluju 33 banke, čini se da se za pretpostavku uzima da je konkurencija snažna.\nRezultati rangiranja ukazuju i na jedan paradoks – i to paradoks koji se često sreće u poslovnoj regulativi i drugim oblastima ekonomije u kojima se sprovode reforme. Uprkos relativno niskom plasmanu u pogledu sofisticiranosti finansijskog tržišta u celini, Srbija je dobro rangirana (20. od ukupno 138 zemalja, sa ocenom 8 od maksimalnih 10) kada je reč o „Indeksu pravne zaštite“ koji pokazuje u kojoj meri se zakonima štite prava zajmodavaca i zajmoprimaca. Paradoks predstavlja to što Srbija ima dobre zakone i propise, ali su njihova primena i uticaj na tržište ponekad nedovoljno dobri. Kada je reč o pravnoj zaštiti, Svetski ekonomski forum smatra da su zakoni u Srbiji među najboljima, ali da takođe ne postižu rezultate koje bi mogli da postignu kada je reč o tržištu.\nOve ocene, kao i sve druge, treba staviti u perspektivu. Finansijski sektor u Srbiji bio je dovoljno snažan da tokom poslednjih par godina spreči klizanje u dublju finansijsku krizu. Međutim, rang Srbije takođe ukazuje na to da je potrebno posvetiti više pažnje rezultatima ovog sektora i njegovom uticaju na realnu privredu. Finansijski sektor finansira privrednu aktivnost, što dovodi do rasta i veće zaposlenosti. Moramo da se zapitamo – ako je ovaj sektor manje konkurentan na globalnom nivou, ili čak na nivou sličnih zemalja, kakve će tek rezultate ostvariti privreda, ako je konkurentnost glavni prioritet?


Iran poručuje Americi: Ne treba nam vaša pomoć, imate istorijsku šansu da ukinete sankcije! /video/ - 15.04.2020, Sputnik Srbija\nJedino što Iran očekuje u ovom trenutku jeste da se okončaju „nepravedne i zločinačke američke sankcije“, a da bi se tako nešto realizovalo potrebna je... 15.04.2020, Sputnik Srbija\n21:48 15.04.2020 (Osveženo: 22:23 15.04.2020)\nKako bi izašao na kraj sa pandemijom virusa korona, prema rečima političkog savetnika iranske ambasade, Iran je preduzeo čitav niz mera, koje su uglavnom u skladu sa preporukama Svetske zdravstvene organizacije (SZO), međutim ima i onih koje su lokalizovane prema zahtevima i posebnostima lokalnog stanovništva.\nKako navodi, aktuelna situacija sa virusom korona u Iranu je daleko bolja nego pre mesec dana, nagli rast zaraženih je zaustavljen, međutim, sve zdravstvene mere i dalje su na snazi kako bi se ovaj trend održao, pogotovu jer je neophodno paziti se od moguće mutacije virusa i potencijalnog drugog talasa.\nIranu ne treba pomoć Amerike već ukidanje sankcija\nAtaei takođe ističe i da jedino što Iran očekuje od Amerike jeste okončanje američkih sankcija, i nikakvih drugih očekivanja nema, pa ni po pitanju medicinske pomoći. Da bi se to postiglo, kako ističe, potrebna je zajdenička koordinacija i angažman celog sveta.\n© Sputnik / Dejan SimićPolitički savetnik ambasade Irana u Beogradu Sodaif Ataei\nPolitički savetnik ambasade Irana u Beogradu Sodaif Ataei\n„Moramo imati jednu činjenicu na umu da sve mere koja Iran u ovim uslovima preduzima dešavaju se u situaciji kada su nepravedne američke sankcije na snazi u svim oblastima, pa čak i u oblasti medicine. Međutim, korona virus je sveobuhvatna globalna pretnja koja svoje žrtve nalazi bez obzira na verske i rasne okolnosti“, konstatuje Ataei.\nIran je, kao i mnoge druge zemlje suočene sa ovom pandemijom, na samom početku imao dosta problema sa nedostatkom medicinske opreme i sredstava, a sankcije koje su SAD uvele protiv Teherana su u tom domenu umnogome kočile proces nabavke.\n„Suočavamo se za ozbiljnim problemima što je rezultat politike sankcija koju sprovode SAD. Američke sankcije su primer kršenja osnovnih ljudskih prava, a to je pre svega pravo na lečenje i na pristup zdravstvenoj zaštiti. Očekuje se od svih poitičara i medija u svetu da jednoglasno osude te zločinačke sankcije SAD i od svojih vlada zatraže da ne slede ovu politiku jednostranih mera protiv Irana“, naglašava Ataei.\nTakođe, on dodaje i da zvanični Teheran od svih članica UN očekuje da se, pored osude ovakvih „nepravednih, nehumanih i nemoralnih“ mera SAD, maksimalno angažuju kako bi se ove sankcije okončale.\n„Iran bi oberučke pozdravio svaku priliku kako bi se američke sankcije okončale, a ova pandemija je mogla da bude istorijska šansa da se to desi jer su neposredne žrtve ovih sankcija – obični ljudi“, tvrdi on.\nAtaei je ujedno i pohvalio EU koja je preko Evropskog instrumenta za podršku trgovinskoj razmeni sa Iranom (INSTEKS) poslala medicinsku pomoć toj zemlji, te je dodao da Teheran smatra da će taj potez u velikoj meri doprineti očuvanju nuklearnog sporazuma koji je i dalje na snazi uprkos tome što su SAD iz njega istupile.\nPohvala merama Srbije o borbi protiv virusa korone\nAtaei je takođe rekao i da je politika koju Srbija primenjuje po pitanju borbe protiv virusa korone od samog početka veoma dobra, kao i da je ona u saglasnosti sa preporukama Svetske zdravstvene organizacije (SZO).\n„Zaista moramo da pohvalimo odluku Vlade Srbije o primeni policijskog časa, stvaranju socijalne distance, ali da pohvalimo i preporuke i nardbe da građani ostanu kod kuće. Svi smo svedoci da pored mera koje Vlada preduzima, pored higijenskih i zaštitnih sredstava, Srbija ne oskudeva ni u čemu, da su prodavnice pune i da svega ima“, naveo je on.\nPoredeći Iran i Srbiju, diplomata je rekao da obe zemlje koriste i svoja sopstvena iskustva u borbi protiv pandemije, kao i preporuke SZO, ali da je Iran otišao i korak dalje osmislivši posebni mehanizam kako da utvrđuje potencijalne prenosioce zaraze.\nKako objašnjava, Iran je napravio specijalni sajt putem kojeg ljudi mogu samostalno da unesu svu neophodnu informaciju o simptomima koje osećaju, ali i o kontaktima koji su imali pre njihove pojave, a taj portal potom samostalno pravi analizu ko su potencijalni prenosioci zaraze, što je u velikoj meri pomoglo u borbi protiv širenja zaraze.\n„Iran i Srbija su u svim teškim uslovima bile jedna uz drugu, tako da se nadam da će pored mera koje primenjuju pružiti pomoć u bilu čemu kako bi se što pre virus iskorenio“, zaključio je Ataei.


FIBA je ukazala najveće priznanje trofejnom srpskom treneru Svetislavu "Kariju" Pešiću.\nŠta može da bude ambicija sa OVAKVIM REZULTATIMA? Kari Pešić ne bi vodio ni Partizan, a ni Zvezdu - i retko koga bi uopšte\nAleksandar Matović je treći trener Partizana ove sezone, ali i privremeno rešenje u Humskoj.\nNakon Vlade Šćapanovića i Saše Filipovskog, na klupu Partizana seo je Aleksandar Matović, koji će crno-bele voditi samo do kraja sezone.\nNESLAVAN KRAJ KARIJA U ŠPANIJI Barselona otpustila Pešića za manje od 24 sata nakon PORAZA u finalu\nCilj nije ispunjen, imao je odrešene ruke Svetislav Pešić ali ne i rezultate, te su se putevi iskusnog trenera i Barselone razišli.\nNa vrlo zanimljiv način spuštena je zavesa na 25. kolo Evrolige, a naročito uzbuljivo bilo je u Atini gde je Barselona, našeg trofejnog stručnjaka Svetislava Pešića, posle preokreta savladala Panatinikos sa 81:92.


Zrenjanin: U gradsku mrežu puštena voda iz novog postrojenja | Novosadski informativni portal 021\nZrenjanin: U gradsku mrežu puštena voda iz novog postrojenja\n20:04 > 20:22\nVoda iz novog postrojenja za prečišćavanje puštena je u gradsku vodovodnu mrežu u Zrenjaninu, gde je upotreba vode za piće zabranjena više od 14 godina, saopštila je gradska uprava Zrenjanina.\nIako će doći do vidljivog poboljšanja kvaliteta vode, odluka iz 2004. godine o zabrani upotrebe vode iz gradske vodovodne mreže za piće i dalje je na snazi i biće sve dok je ne ukinu nadležne institucije, navodi se u saopštenju.\nVoda iz novog postrojenja za prečišćavane puštena je posle testiranja opreme i pripreme za početak probnog rada postrojenja. Taj potez usledio je nakon što je JKP "Vodovod i kanalizacija" Zrenjanin konzorcijumu investitora izgradnje postrojenja za prečišćavanje vode odobrila da prečišćenu vodu pušta u mrežu.\nU toku testiranja opreme celokupno vodosnabdevanje grada ići će preko postrojenja za prečišćavanje vode, uz stalnu kontrolu kvaliteta vode koju će obavljati investitor, JKP "Vodovod i kanalizacija" i ovlašćene laboratorije. O momentu završetka testiranja opreme i započinjanju probnog rada postrojenja javnost će blagovremeno biti obaveštena.\nUpotreba vode za piće iz gradskog vodovoda zabranjena je 2004. godine zbog nedozvoljene koncentracije arsena u njoj, a od tada je bilo nekoliko bezuspešnih pokušaja da se problem reši.\n23.12.2018\t• 14:51\nSad će se smanjiti gužve kod česme u Vinogradskoj ulici u Sremskim Karlovcima!\n21.12.2018\t• 15:34\nIZMENIŠ ZAKON i PARE LEGNU\nJedino,Ne znamo?Jel Vodovod Privatan ili Gradski?\n#I sa novom fabrikom vode investitora Zilio d.o.o. Beograd bilo je mnogo administrativnih problema i odlaganja, jer privatne firme do sada nisu mogle da se bave preradom vode. Najavljivane su i tužbe, ali problem je sada rešen izmenom Zakona o komunalnim delatnostima.\n"Zahvaljujući premijerki, Ani Brnabić i njenom kabinetu, koji su preuzeli stvar u svoje ruke, građani će od sada imati vodu koja ispunjava sve standarde", kaže Janjić.\nCena vode još nije utvrđena, ali gradonačelnik tvrdi da neće biti skuplja nego u ostalim gradovima, a sigurno manja nego u Beogradu ili Novom Sadu i podseća na to da je gotovo 100 hiljada građana Zrenjanina sa okolnim naseljima držalo neslavni rekord u Srbiji po kupovini flaširane vode. #\n20.12.2018\t• 22:01\nali to je samo probna voda\nbice jednog dana mozda i prava


Porošenko potpisao ukaz o borbi protiv „ruske pretnje“ - 20.02.2015, Sputnik Srbija\nPorošenko potpisao ukaz o borbi protiv „ruske pretnje“\nPredsednik Ukrajine Petro Porošenko potpisao je ukaz o sprovođenju odluke Saveta za nacionalnu bezbednost i odbranu o vanrednim merama u borbi protiv „ruske... 20.02.2015, Sputnik Srbija\npolitika, vesti, rusija, svet, ukrajina\n16:10 20.02.2015 (Osveženo: 16:19 05.10.2015)\nPredsednik Ukrajine Petro Porošenko potpisao je ukaz o sprovođenju odluke Saveta za nacionalnu bezbednost i odbranu o vanrednim merama u borbi protiv „ruske pretnje“, navodi sajt šefa ukrajinske države.\nNa inicijativu Porošenka, krajem januara je održana sednica SNBO u vezi sa zaoštravanjem situacije u Donbasu. Na njoj je doneta odluka da Vlada što pre preduzme mere za pružanje pomoći žrtvama „terorističkih napada“ na teritoriji Donjecke i Luganske oblasti. Vladi je naloženo da, zajedno sa Nacionalnim savetom za pitanja televizije i radija, preduzmu mere za suzbijanje „ruske informativne agresije“. SNBO je predložio i javnom tužilaštvu da učini sve za kako bi DNR i LNR bile prepoznate kao terorističke organizacije.\n„Predsednik je potpisao ukaz o sprovođenju odluke Saveta bezbednosti i odbrane Ukrajine od 25. januara 2015. godine 'O vanrednim merama u borbi protiv ruske pretnje i manifestaciji terorizma koje podržava Ruska Federacija'“, kaže se u saopštenju.


Parking za bicikla i na posebnim parkiralištima | Aktuelno\nOva akcija predstavlja još jedan vid podrške razvoju i promociji biciklizma u Glavnom gradu\nGradsko preduzeće Parking servis d.o.o. radi na postavljanju parkinga za bicikla na posebnim parkiralištima, odnosno u garažama i na parkinzima sa rampama, saopšteno je iz Glavnog grada.\nKako navode, ova akcija predstavlja još jedan vid podrške razvoju i promociji biciklizma u Glavnom gradu.\n“Prvi takav parking nedavno je postavljen na parkiralištu ispred zapadne tribine Gradskog stadiona, a namjera ovog privrednog društva je da u narednom periodu sva posebna parkirališta u gradu dobiju i pomenuti sadržaj za bicikliste”, ističu iz Glavnog grada.\nZaključuju da je to samo mali dio onoga što Glavni grad već godinama unazad radi na planu unapređenja biciklizma u Podgorici, a u cilju motivisanja ljudi da se okrenu zdravim stilovima života.\nGradsko preduzeće Parking\nCRNA GORA Aktuelno - 23.09.2021-12:40\nNa području Podgorice je od početka godine izgrađeno i pušteno u pogon šest trafostanica naposnkog nivoa (10/0.4kV) za šta je izdvojeno oko 520 hiljada...\nParking za bicikla i na posebnim parkiralištima – CG Vijesti


Poverenik: Prethodna godina najteža do sada - KRIK\nPoverenik: Prethodna godina najteža do sada\nPrethodna godina bila je najteža do sada, navodi se u izveštaju Poverenika za informacije od javnog značaja za 2017. godinu, i to zbog nedostatka podrške državnih organa. Ovo je najverovatnije poslednji izveštaj koji kao Poverenik potpisuje Rodoljub Šabić pošto mu mandat ističe krajem ove godine\nPoverenik Rodoljub Šabić u izveštaju navodi da je jedan od ključnih problema u radu ove institucije odsustvo odgovornosti organa vlasti i nepoštovanje zakona.\nŠabić navodi da u čak 78 odsto slučajeva institucije dostave informacije tek nakon intervencije Poverenika. Ovo je, kako navodi, veoma zabrinjavajuće jer govori o svesnom, namernom ignorisanju zakonskih obaveza organa vlasti.\nLoša je praksa institucija da najpre odbiju da građanima podatke dostave, potom na zahtev odgovore nakon žalbe, a pre nego što Poverenik stigne da reaguje.\nI Vlada Srbije se neodgovorno odnosila prema zakonskoj obavezi da obezbedi dostavljanje podataka ukoliko institucija ne postupa prema rešenju Poverenika, piše u izveštaju. U prethodnoj godini Poverenik je od Vlade tražio da reaguje 43 puta što ona nije učinila – nijednom.\nZabrinjavajuća je i pojava „ćutanja uprave“ da organi vlasti potpuno ignorišu zahtev. Oko 85 odsto žalbi uloženih Povereniku odnose se upravo na ignorisanje.\nIzveštaj za 2017. godinu najverovatnije je poslednji koji kao Poverenik potpisuje Rodoljub Šabić pošto mu mandat ističe krajem ove godine.\nPrethodna tri godišnja izveštaja Narodna skupština nije razmatrala, uprkos tome što je to propisano zakonom i poslovnikom Skupštine.\nTajne informacije o funkcionerima\nDeo izveštaja Poverenik je posvetio slučajevima u kojima su institucije odbile da daju informacije koje se odnose na javne funkcionere proglasivši ih tajnim podacima.\nPrikrivanjem informacija o imovini i prihodima funkcionera pod izgovorom da je reč o tajnim podacima, institucije zloupotrebljavaju Zakon o tajnosti podataka, tvrdi Poverenik.\nU slučaju gradonačelnika Beograda Siniše Malog Poverenik je radio na 14 predmeta povodom žalbi novinara zbog nedobijanja informacija. Među njima bile su one koje su podneli novinari KRIK-a, i to protiv nekoliko tužilaštava koja su podatke iz postupka protiv gradonačelnika proglasila tajnim.\nSlično se dogodilo i u slučaju ministra odbrane Aleksandra Vulina kada su novinari Povereniku obratili devet puta u vezi sa informacijama o njegovoj imovini.\nUprava za sprečavanje pranja novca i Agencija za borbu protiv korupcije skinule su oznaku tajnosti sa dokumenata o Vulinu i dostavile ih tek nakon intervencije Poverenika.\nNovinari su na otpor i prikrivanje informacija nailazili u slučaju Savamala. Novinarima KRIK-a dostavljen je, nakon intervencije Poverenika, jedan od izveštaja Ministarstva unutrašnjih poslova o ovom slučaju, ali je veliki broj upućenih zahteva ostao bez odgovora.\n„Nažalost, i pored svih mera i formalnih odluka koje je Poverenik preduzeo povodom obraćanja i žalbi građana, još uvek su mnoge informacije nedostupne za javnost“, navodi Poverenik za infromacije od javnog značaja o slučaju Savamala.\nPrethodne godine institucije nisu odbijale da podatke dostave samo građanima i novinarima, već i samom Poverniku što je otežavalo njegov rad.\nU osam slučajeva nije mu bilo omogućeno da pristupi podacima da bi utvrdio da li ih treba dostaviti tražiocu.\nŠest institucija, međutim, odbilo je da mu omogući uvid u tražena dokumenta. Kao primer Povernik navodi da ga je Pravni fakultet u Novom Sadu obavestio da ne poseduje traženu dokumentaciju što je kako navodi „gotovo nemoguće, budući da se dokumentacija odnosi na službenu prepisku u vezi sa doktorskom titulom stečenom na tom fakultetu.“\nNeke institucije tražile su da Poverenik uvid u tražena dokumenta izvrši u njihovim prostorijama.\napril 6, 2018 u 01:04\nOde i poslednja nezavisna inszitucina.


Ruski DDoS cyber napad na Estoniju Ruski DDoS cyber napad na Estoniju – Personal magazin\nRuski DDoS cyber napad na Estoniju\nRusija se nalazi na prvom mestu osumnjičenih za veliki sajber napad na Estoniju. Kao osnovni razlog zategnutih odnosa između ove dve zemlje nalazi se uklanjanje statue Bronzanog vojnika sa mesta gde je…\nRusija se nalazi na prvom mestu osumnjičenih za veliki sajber napad na Estoniju. Kao osnovni razlog zategnutih odnosa između ove dve zemlje nalazi se uklanjanje statue Bronzanog vojnika sa mesta gde je do tada bio u Talinu – glavnom gradu Estonije. Ovaj sajber napad je onesposobio sajtove vlade, političkih partija, medijskih kuća, banaka i kompanija, i tako napravio totalni kolaps.\nNapadi su počeli 27. aprila kada je statua Bronzanog vojnika uklonjena sa postojećeg mesta. Vrhunac napada je bio 3. maja, da bi se ponovo javili 8. i 9. maja koji predstavljaju jedne od najvažniji datuma u Rusiji – Dan pobede.\nNATO je poslao svoje eksperte iz oblasti Internet bezbednosti da ispitaju ovaj slučaj i da omoguće zaštitu od mogućih budućih napada. EU i Nato pažljivo ispituju čitav slučaj ali nisu želeli da direktno optuže Rusiju za napad, dok prikupljeni dokazi ne budu nedvosmisleno ukazivali na počinioca ovog napada.\nEstonski predsednik, ministar inostranih poslova i ministar odbrane su u poslednje vreme vodili puno razgovora na ovu temu sa svojim saveznicima. Ministar odbrane Estonije Jaak Aaviksoo je izjavio da u ovom momentu, NATO ne označava cyber napade kao jasnu vojnu akciju. Ovakav pristup bi značio da se protiv zemlje koja sprovodi ovakve napade ne mogu sprovesti zajedničke akcije samoodbrane koji se u vojnim napadima preduzimaju.\nOvaj napad je izvršen metodom kojom se ovakvi organizovani napadi najčešće i izvršavaju. To je tzv. DDoS napad kada su sajtovi odjednom napadnuti sa ogromnim brojem poseta sa različitih kompjutera. Napadi su dolazili sa raznih strana sveta ali kako su zvaničnici Estonije izjavili, prve identifikovane IP adrese su ukazivale da napadi dolaze iz Rusije. Estonija je reagovala tako što su za početak onemogućene inostrane posete, kako bi domaći posetioci mogli da pristupaju sajtovima.\nRuski DDoS cyber napad na Estoniju was last modified: May 22nd, 2007 by Redakcija\nRadarski merač – Sitrans LR460


Partizan doveo pojačanje iz Turske: Crnogorski reprezentativac stiže u Humsku! (VIDEO) • HAPPYTV.RS\nPartizan doveo pojačanje iz Turske: Crnogorski reprezentativac stiže u Humsku! (VIDEO)\nTri dana pred dolazak velikog Bešiktaša u Beograd, Partizan je angažovao pojačanje iz – Turske. Crnogorski reprezentativac Aleksandar Šćekić stiže među crno-bele i pojačaće konkurenciju na poziciji zadnjeg veznog.\nKlub iz Humske će za fudbalera platiti 100.000 evra obeštećenja Genčlerbirligiju, a on će po dolasku potpisati ugovor na tri godine, saznaje Telegraf.\nTo je epilog pregovora koji su trajali izvesno vreme, a danas su uspešno okončani. Šćekić je karijeru počeo u Beranama, zatim branio Boje Lovćena, Jedinstav iz Bijelog Polja, Bokelja, a od 2016. godine je\nfudbaler Genčlerbirligija I reprezentativac Crne Gore.


POVEĆALI PLATE I RASTERETILI PRIVREDU: Aktivnosti koje su obilježile rad Vlade RS u prvoj godini - Opcija\nPOVEĆALI PLATE I RASTERETILI PRIVREDU: Aktivnosti koje su obilježile rad Vlade RS u prvoj godini\n05-12-2019 Pocetna, Politika, Srpska\nUskoro će biti godina dana otkako je premijer Radovan Višković pročitao svoj ekspoze pred narodnim poslanicima u parlamentu Srpske u kojem je obećao brojne reforme koje bi trebale poboljšati život građana, pa iako dosta od onoga što je zacrtano još nije došlo na dnevni red, može se zaključiti da je predsjednik Vlade odlučno krenuo u ispunjavanju obećanog.\nVišković je 17. decembra prošle godine kazao da će akcenat nove Vlade Srpske u naredne četiri godine, između ostalog, biti otklanjanje niskog nivoa konkurentnosti i produktivnosti u privredi s ciljem povećanja plata.\nAkcenat je obećao staviti i na fiskalno preizdašan zdravstveni sektor, neefikasan javni sektor, neusklađenost obrazovanja i tržišta rada, sa izraženom strukturom nezaposlenosti, te neodrživu demografsku sliku Srpske i druge probleme.\nPremijer se odmah ogradio i rekao da se ne može očekivati od njega da sve što je obećao bude ispunjeno ili pokrenuto već u prvoj godini rada Vlade, već da je riječ o dugoročnom planu na kojem će raditi u sve četiri godine svog mandata.\nAnalizirajući rad premijera Viškovića u prvih godinu dana vidljivo je da je u ovom periodu poseban akcenat u svom radu stavio na rasterećenje privrede, socijalnim davanjima, zdravstvenom sistemu, obrazovanju i sličnim temama.\nVeć na početku ove godine povećane su naknade za policijske službenike sa srednjom i višom stručnom spremom. Riječ je o povećanju od 10 odsto i iznosi oko 110 KM.\nUporedo sa tim, povećane su i plate zaposlenima u obrazovanju i kulturi sa visokom stručnom spremom za 8 odsto.\nPovećanje plate u iznosu od 10 odsto dočekali su i sudski policajci, uniformisana i ovlašćena lica u pravosudnim institucijama, te kazneno-popravnim zavodima.\nOsim toga, povećana je cijena rada za zaposlene u javnim zdravstvenim ustanovama u Srpskoj sa 135 na 145 KM, čime su im plate u prosjeku veće od 50 do 200 KM.\nOd januara sljedeće godine povećanje plata čeka sve radnike u javnom sektoru. Plate će u prosjeku biti veće za 5 do 20 odsto, a povećanje se ne odnosi jedino na one čiji koeficijenti prelaze 26,23.\nZahvaljujući ovim povećanjima i još nekim odlukama Vlade koje su se odnosile na rasterećenje rada u privredi, Republika Srpska je u ovoj godini gotovo izjednačila prosječnu platu s Federacijom.\nKada je riječ o rasterećenju privrede, što je bilo u posebnom fokusu premijerovog ekspozea, Vlada je u ovoj godini uputila, a NSRS usvojila niz zakona koji uređuju ovu oblast.\nTim zakonima je, između ostalog, predviđeno da se poslodavcima na kraju godine vrati dio poreza i doprinosa ako radnicima povećaju platu. Onim poslodavcima koji povećaju plate preko 550 KM predviđen je povrat od 70 odsto plaćenih poreza i doprinosa, a ako plata ne prelazi 550 KM sa povećanjem, tom poslodavcu slijedi povrat od 30 odsto plaćenih poreza i doprinosa.\nVlada je u ovoj godini usvojila i izmjene Akcionog plana zapošljavanja za 2019. godinu, kojim je iznos za podsticaj zapošljavanja povećan sa 14,14 miliona na 30,27 miliona KM, čime je broj lica koja će biti zaposlena na osnovu ovog programa povećan za 1.159 i ukupno ih je 6.811. Ovim Akcionim planom je, između ostalog, predviđeno i 4,4 miliona maraka za realizaciju programa razvoja preduzetništva kod mladih do 35 godina -“Startap Srpska”. Јedan od ciljeva ovog programa je demografska obnova Srpske i zadržavanje mladih na ovim prostorima.\nKroz projekat samozapošljavanja, u ovoj godini je oko 150 osoba dobilo između 20.000 i 50.000 KM za pokretanje vlastitog biznisa.\nU cilju rasterećenja privrede, Vlada je odlučila i da preuzme na sebe plaćanje porodiljskog bolovanja. Naime, izmjenama Zakona o dječijoj zaštiti propisano je uvođenje materinskog dodatka za nezaposlene porodilje, te refundiranje poslodavcima naknada u iznosu od 100 odsto bruto plate za vrijeme porodiljskog odsustva.\nPored toga, izmjenama ovog zakona se uvodi i novo pravo, naknada za majke, odnosno roditelje-njegovatelje ili njegovatelje. To pravo se priznaje onima koji se brinu o djeci sa smetnjama u razvoju.\nNaknada će iznositi 112 KM, a cilj je da se, kada se saberu sve naknade koje ta porodica ima po osnovu bolesnog djeteta, dobije iznos od 500 KM.\nJoš jedna od mjera Vlade u ovoj godini jeste i izmjena Zakona o socijalnoj zaštiti kojom je predviđen veći iznos za lične invalidnine, koja će iznositi od 9 do 15 odsto prosječne plate. Ubuduće će pravo na ličnu invalidninu na mjesečnom nivou moći da ostvare i lica sa oštećenjem sluha, lica koja imaju potrebu za hemodijalizom i oboljeli od rijetkih bolesti.\nKao što je i naveo u ekspozeu, premijer se u ovoj godini fokusirao i na obrazovanje, pa je tako odlučeno da se omogući besplatno studiranje svim studentima na javnim univerzitetima u Srpskoj.\nTako studenti koji budu „čistili“ godinu za godinom neće plaćati školovanje, dok je za studente generacije sa dva javna univerziteta u Istočnom Sarajevu i Banjaluci obezbijeđen posao u javnim preduzećima, nakon što završe školovanje.\nVlada je u ovoj godini izdvojila sredstva i za izgradnju studentskog doma u Istočnom Sarajevu, te uvela besplatne udžbenike za porodice sa tri i više djece. Jedna od svakako pozitivnih mjera jeste i provjera diploma svih zaposlenih u javnoj upravi, koju je premijer zatražio prije mjesec dana.\nPremijer je u svom ekspozeu obećao da će se obračunati i sa radom na crno te „uvođenje reda“ u Inspektorat Republike Srpske. Sve to bi trebalo biti regulisano novim zakonom o inspekcijama koji predviđa brojne novine. Među najinteresantnijim djelovima ovog zakona jeste činjenica da će inspektor koji u radu zatekne radnika na crno biti dužan da o tome obavijesti nadležno tužilaštvo, te da se neprijavljivanje radnika tretira kao krivično djelo. Stvoriće se i obavezna koordinacija opštinskih i republičkih inspekcija, kako bi se ubuduće izbjeglo poklapanje i ponavljanje istog posla.\nIako se zbog blokade vlasti na nivou BiH mnogo raspravljalo o tome kako strani investitori ne žele da ulažu u ovu državu, jer je smatraju nestabilnom, pokazalo se kako te priče i nisu potpuno tačne.\nNaime, od početka ove godine više stranih investitora najavilo je kako žele preseliti svoju proizvodnju iz inostranstva u Republiku Srpsku. Tako je italijanska fiirma „Seven pul“, koja se bavi proizvodnjom majica za “Beneton Olimpias”, otvorila pogon u okolini Bijeljine, dok je rumunska kompanija „Mreža – netvork“ najavila premještanje svoje fabrike u Srpsku.\nAkcenat Vlade Srpske u ovoj godini stavljen je i na rehabilitaciju putne mreže u Srpskoj, pa su tako mnogi putni pravci koji su godinama bili u izuzetno lošem stanju sanirani ili su počeli radovi na njihovoj rekonstrukciji. Između ostalih, riječ je putevima Trebinje – Ljubinje, Foča – Šćepan Polje, Vlasenica – Milići i drugi.\nUlagalo se i u banjski turizam, ali i u druge turističke potencijale Srpske, što je najvidljivije na primjeru Jahorine na kojoj je prije nekoliko dana puštena u rad žičara sa 36 kabina i po 10 sjedećih mjesta. To je najveća investicija Olimpijskog centra Jahorina i Vlade Republike Srpske na toj planini.\nUz gondolu su izgrađene i tri skijaške staze uređene po FIS standardima, dužine 5 kilometara, zaštićene vjetroustavama i prekrivene sistemom osnježavanja, sa rasvjetom. Napravljeni su vezni putevi koji vode ka gondoli, te novi lift na Poljicama kapaciteta 1.200 skijaša na sat. Zamijenjen je stari lift Poljice novom instalacijom sidro kompanije “Doppelmayr”, gradi se još jedno jezero Poljice, izgrađen je i Olimpijski plamen.\nIzdvajanja iz budžetskih rezervi\nVlada Republike Srpske je u ovoj godini iz budžetske rezerve obezbijedila sredstva za liječenje 204 djece, čiji su roditelji tražili pomoć.\nPored toga, uvaženo je i 87 molbi za pomoć u rješavanju teške materijalne situacije, te izdvojena sredstva po osnovu svih 26 zaprimljenih zahtjeva za liječenje starijih i iznemoglih lica.\nSredstvima iz budžetske rezerve pomagani su i uspješni talentovani sportisti i klubovi, te podržana organizacija više sportskih manifestacija, poput biciklističke trke od Banjaluke do Beograda.\nIz budžetske rezerve pružena je i finansijska pomoć za održavanje konferencije „Mladica“ – o mladima koji su u djetinjstvu liječeni od karcinoma.\nTakođe, pomoć su dobila i privredna udruženja iz Srpske u inostranstvu, organizacije stručnih konferencija iz oblasti ekonomije, komunikacija i informacionih tehnologija i mnogi drugi.\nOdlukom premijera izdvojena su sredstva i za kupovinu kuće samohranom ocu Dušku Stojanoviću iz sela Šešlije kod Doboja koji je, kao borac četvrte kategorije, ostao bez oka i jedne šake, a izdržava svoje dvoje djece i žive u neuslovnoj kući.\nSredstva su izdvojena i za rješavanje stambenog pitanja Zorane Vujić iz Jezera, samohrane majke petoro dece, koji su zbog poplave morali da napuste svoj porodični dom.


UPOREDNA STATISTIKA PRED DERBI: Bajern ima loptu, Real efikasnost\nČeka nas strašan duel\n29.04.2014. 12:50h 15:06h\nMeč koji se večeras igra na "Alijanc Areni" mogao bi da postane jedan od istorijskih duela u Ligi šampiona\nBajern će večeras u standardnom terminu od 20 časova i 45 minuta dočekati Real iz Madrida u revanš meču polufinala Lige šampiona. Bavarci nisu uspeli da postignu gol u prvom susretu, pa se sada trener Pep Gvardiola nalazi u nezavidnoj situaciji.\nKurir sport vam predstavlja uporednu statistiku dva evropska giganta, koji se večeras sastaju u meču koji su mnogi okarakterisali kao "finale pre finala".\nOba tima su do sada odigrala po 11 mečeva ove sezone a Madriđani su bili efikasniji. Real je postigao čak 33 gola, odnosno 3 gola po meču u proseku, dok je Bajern postigao 24 pogotka. Zanimljivo je da su Benzema, Bejl i Ronaldo ukupno postigli čak 24 gola u Ligi šampiona ove sezone.\n"Zaista verujem u svoju ekipu i nadam se da ćemo svi zajedno uspeti da pobedimo dođemo do finala. Na prošlonedeljnom meču sam prvi put u sezoni bio pomalo razočaran našom igrom, pogotovo što navijači nisu zaslužili takvu partiju. Verujem da će sutra biti potpuno drugačija utakmica", poručio je trener Bajerna Pep Gvardiola.\nReal Madrid je i tim sa najviše pobeda ove sezone. Madridski klub je upisao 9 pobeda, 1 remi i 1 poraz, na gostovanju Borusiji u četvrtfinalu takmičenja. Bajern nije bio toliko ubedljiv, pa je aktuelni prvak Evrope za sada upisao 7 pobeda i po 2 remija i poraza.\nOd 33 postignuta pogotka, 20 od 24 pogotka\nŠto se tiče šuteva ka golu, Bajern dominira u Ligi šampiona sa čak 139 šuteva od čega je 67 išlo u okvir gola. Real Madrid je na gol protivnika šutirao 108 puta ali je svega 42 puta šut išao u okvir gola.\nKada su dodavanja u pitanju, očekivano je bilo da Pepova ekipa dominira.\nBavarci su do sada pokušali čak 8753 pasa, od čega je 7269 bilo uspešno, odnosno 83%. Madriđani su loptu dodali 7204 puta, od čega 5742 puta uspešno, odnosno u 80% slučajeva. Po posedu lopte, Bajern ponovo dominira u čitavom takmičenju sa prosečnim posedom od 65%, odnosno 38 minuta po meču u proseku. Kraljevski klub je slabiji sa prosekom od 52% odnosno 31 minut po meču.\n"Moj san je da osvojim Ligu šampiona. Srećan sam što sam do sada osvojio gotovo sve trofeje, ali nedostaje mi baš ovaj. Ne mogu da kažem da je to moja opsesija, ali hoću da dodam taj podatak u svoju biografiju", rekao je fudbaler Reala Serhio Ramos.\nSve u svemu, kada se pogledaju ove statistike, večeras nas očekuje spektakl na "Alijanc Areni".\nbajernreal madridLiga Šampiona


Dejan Joveljić potpisao za LA Galaksi\nSrpski napadač Dejan Joveljić potpisao je za LA Galaksi, nakon što nije uspio da se izbori za mjesto u Ajntrahtu iz Frankfurta.\nJoveljić je profesionalni fudbalski put počeo u Crvenoj zvezdi, iz koje je 2019. godine otišao u Ajntraht iz Frankfurta. U Bundesligi nije uspio da se izbori za minutažu, koju je potražio na pozajmicama, prvo u Anderlehtu, a potom i Volfsbergeru.\nProšle sezone je za austrijski tim postigao 18 golova, a transfer u LA Galaksi je iznosio tri i po miliona evra, te je ugovor potpisan na četiri i po godine.\nPrethodni članakNišta od povratka u Prvu ligu FBiH, Kladar karijeru nastavlja u Sloveniji\nNaredni članakDžek Griliš postao najskuplji fudbaler u istoriji Mančester sitija


Djurić: Monolitno oko Srpske liste, o kosovkim izborima u dogovoru sa Vučićem - IndeksOnline.rs\nNaslovna POLITIKA Djurić: Monolitno oko Srpske liste, o kosovkim izborima u dogovoru sa Vučićem\nDjurić: Monolitno oko Srpske liste, o kosovkim izborima u dogovoru sa Vučićem\nBEOGRAD – Direktor Kancelarije za Kosovo i Metohiju Marko Djurić izjavio je danas će sve odluke vezene za izbore na Kosovu, Srpska lista donositi u konsultaciji sa predsednikom Srbije Aleksandrom Vučićem i pozvao Srbe da budu spremni da na njih izadju, navodeći da treba da budu monolitno okupljeni oko Srpske liste.\n“To nisu izbori na kojima se odlučuje izmedju više stranaka, kao klasično u centralnoj Srbiji gde možemo da se delimo na hiljadu i jedan način, ovde prema Albancima moramo da budemo monolitni, da se okupimo oko Srpske liste. Naravno, imaćemo ovih dana razgovore i ovde u Beogradu sa predsednikom i kao i uvek do sada zajednički ćemo o svemu odlučivati”, rekao je Djurić za Radio televiziju Srbije.\nOn je naveo da je Srpska lista “strahovito značajan instrument” države Srbije i Beograda na ostvarivanje srpskih interesa na Kosovu.\nPrema njegovim rečima, Priština bi želela da Srbi izadju u više kolona na kosovske izbore.\n“Razgovaraćemo i kako da odgovorimo na izazove onih koji su prokockali poverenje gradjana, u periodu do 2012, a sada suočeni sa time i da su u borbi za cenzus pokušavaju da na neki način kompromituju demokratske institucije jer se plaše suda gradjana na izborima”, rekao je Djurić.


Vučić: KFOR garant bezbednosti na Kosovu\nVesti Autor:FoNet17. sep. 201913:22 > 13:25\nPredsednik Srbije Aleksandar Vučić založio se u razgovoru sa predsedavajućim Vojnom komitetu NATO Stjuartom Pičom, za održavanje redovne komunikacije između Vojske Srbije i KFOR i naglasio potrebu brzog uspostavljanja kontakta u slučaju ugrožavanja bezbednosti na severu Kosova.\nVučić je, kako je saopšteno iz kabineta predsednika Srbije, rekao da je prisustvo snaga KFOR na Kosovu i Metohiji garant bezbednosti i da je na tim snagama i odgovornost za reagovanje u kriznim situacijama.\nOn je ponovio da Srbija nastavlja da se zalaže za postizanje trajnog i održivog kompromisa u dijalogu sa Prištinom, jer je politika za koju se zauzima – politika mira, saradnje i stabilnosti u regionu, kao osnova ekonomskog i svakog drugog napretka.\nPič je, piše u saopštenju, podržao dijalog Beograda i Prištine, kao načina za nalaženje rešenja za pitanje Kosova, naglasivši da KFOR nastavlja da obavlja svoju misiju na osnovu Rezolucije 1244 Saveta bezbednosti UN.\nOn je pohvalio profesionalno ponašanje Vojske Srbije u kriznim situacijama na Kosovu i Metohiji, saglasivši se da je pravovremena komunikacija najbolji odgovor.\nU saopštenju se dodaje da je Vučić izrazio zadovoljstvo izgrađenim međusobnim poverenjem i dobrom saradnjom sa NATO, koja se razvija uz poštovanje vojne neutralnosti Srbije.\nPič je takođe izrazio zadovoljstvo razvojem saradnje i brojem zajedničkih aktivnosti, istakavši značaj prošlogodišnje zajedničke vežbe o reagovanju u slučaju prirodnih katastrofa.


Počeo sa radom i pozivni centar za prijave za pomoć u iznosu od 100 evra - www.lobi-info.rs\nMarija K. 15. maja 2020., 11:20 6.5k Views\nNakon pezionera, ova jednokratna pomoć biće uplaćena na račune primalaca socijalne pomoći, a zatim i na račune građana koji su se prijavili onlajn ili preko pozivnog centra.\nPozivni telefonski centar na broju 0800 101 100 je danas počeo sa radom.\nZa samo nekoliko sati preko pozivnog centra bilo je oko 1.700 prijava.\nOd početka prijava u sredu, do sada se putem onlajn aplikacije prijavilo 3.080.000 građana Srbije.\nKako je ranije najavljeno isplate će ići po redu prijavljivanja u periodu na svakih 5 dana.\nPrethodna objava Od ponedeljka u vrtićima i deca roditelja koji nemaju potvrde o radnoj obavezi\nSledeća objava Polaganje prijemnih ispita za upis u specijalizovane srednje škole i odeljenja


HAHN UPOZORIO:'Ako do kraja mjeseca ne bude usvojen Zakon o akcizama, BiH će izgubiti 500 miliona KM!' | Slobodna Bosna\nHAHN UPOZORIO:"Ako do kraja mjeseca ne bude usvojen Zakon o akcizama, BiH će izgubiti 500 miliona KM!"\nIz kabineta evropskog komesara napominju da je u pitanju značajan paket bespovratnih sredstava i zajmova, kako bi se omogućile neophodne investicije za infrastrukturu zemlje, a njime je sada obuhvaćeno stotine miliona eura.\nBez usvajanja zakona o akcizama do kraja septembra infrastrukturni projekti koji su dogovoreni u Trstu neće krenuti i to će biti još jedna propuštena šansa za BiH, saopšteno je Srni iz kabineta evropskog komesara za pregovore o proširenju i susjedsku politiku Johannesa Hahna.\n“EU pozdravlja potpisivanje Ugovora o transportnoj zajednici, koje je obavljeno u ponedjeljak, ali to je samo prvi korak”, rečeno je Srni u vezi sa informacijom da će BiH, ako do kraja ovog mjeseca ne budu usvojen zakon o akcizama, izgubiti gotovo 500 miliona KM od EU.\n“Pozivamo lidere u BiH da preduzmu sve što je potrebno kako bi osigurali da se paket zakona o akcizama usvoji, kako bi ovi projekti mogli početi”, rečeno je iz kabineta komesara Hahna.\nKonektiviti paket, koji je najavljen u Trstu uključuje četiri projekta, koja je BiH podnijela za ukupni grant\nvrijedan 46 miliona eura, što uključuje izgradnju tri dionice koridora “Pet ce” – dionice Ponirak-Vrača i Zenica tunel-Donja Gračanica u Federaciji BiH, te dionica Johovac-Rudanka u Republici Srpskoj kao i projekat Luke Brčko, ističu iz EU.\nOsim što su poboljšane domaće i međunarodne transportne veze BiH ovi projekti, navedeno je iz kabineta komesara za proširenje, nude rijetku priliku za stvaranje radnih mjesta, privlačenje novih investitora, osnaživanje ekonomskog rasta i poboljšanje života svih građana.\n“Ovu priliku ne treba propustiti. Kao što je komesar Hahn naglasio u pismu predsjedavajućem (Vijeća ministara Denisu) Zvizdiću, podrška Evropske komisije za sva četiri projekta će biti ostvarena čim se riješe preostala pitanja, koja se tiču potrebnog fiskalnog prostora, što uključuje usvajanje zakona o akcizama”, navedeno je u odgovoru Srni iz kabineta evropskog komesara.


Deci sa smetnjama u razvoju besplatne karte tokom Dečje nedelje - JUGPRESS\nDeci sa smetnjama u razvoju besplatne karte tokom Dečje nedelje\nPostavio: Jugpress Oktobar 9, 2019\nKompanija Arena trambolina „Kengur“, kao deo svog odgovornog poslovanja prema lokalnoj zajednici, a povodom Dečje nedelje, odlučila se na saradnju sa udruženjima i školama koje rade sa decom sa smetnjama u razvoju, a to su škola 11. Oktobar, Udruženje roditelja „Ringeraja“ i Dnevni boravak „Duga“.\n„U želji da dožive nezaboravno iskustvo tokom njihovog praznika, „Kengur“ je ovoj deci tokom Dečje nedelje poklonio besplatne karte za uživanje u parku trambolina i ostaloj opremi koja se tu nalazi (konopci, zid za penjanje, tarzanka, bokserska vreća, vratila, itd). Kad se deca umore, tu je i kutak za odmaranje u kome se nalaze ljuljaške, sedeći jastuci… Pored tambolina, koje kod dece izazivaju ushićenje i radost zbog otiskivanja od podloge i osećaja letenja, drugi posebni doživljaj izaziva skakanje u jamu sa jastucima“, rekla je Andrijana Mitrović, PR menadžer kampanje.\nKorist trambolinga je višestruka, a ono što je posebno važno za decu sa smetnjama u razvoju je to da skakanje pomaže u podsticanju govora, funkcija mozga i emocionalnog razvoja i lekari naročito preporučuju trambolinu, jer se prilikom skakanja stvaraju određene sinapse, aktivira se centar za ravnotežu i šalje informacija mozgu o položaju tela.\n„Ovo se preporučuje i za svu ostalu decu u razvoju, jer svedočimo njihovoj sve ređoj fizičkoj aktivnosti, usled upućenosti na mobilne telefone, uz koje provode veći deo svog vremena i to sedeći. Skakanjem se aktiviraju šake, kukovi, ramena, skočni zglobovi, pogađa se koštani, mišićni, kardio vaskularni i nervni sistem, a usled ubrzanog disanja povećava se broj otkucaja srca, ubrzava se disanje i time se vrši ventilacija pluća. Sve ovo ubrzava i sam metabolički proces. Nakon korišćenja tramboline deca će bolje jesti, spavati i učiti“ pojašnjava Mitrovićeva i ističe da prednost Arena tramboline „Kengur“ u odnosu na ostale mobilijare, u kojima roditelji obično samo nadgledaju decu, je što pruža mogućnost roditeljima da skaču sa svojom decom, podele isto iskustvo i grade međusobni odnos.\n„Skakanje na trambolini pomaže u brzom oslobađanju od stresa jer nakon nekoliko minuta, telo počinje da proizvodi endorfin, hormon sreće i bez obzira na godine, svaka osoba koja skače oseća potrebu da se smeje i raduje zbog osećaja letenja i odskakanja. Elastična jezgra su izrađena od najkvalitetnijeg materijala, namenjena su profesionalnim sportistima i akrobatama za visoke skokove do 7-8 metara, a na njima mogu da vežbaju i osobe sa težinom do 100 kg, koje žele da se oslobode suvišnih kilograma. Ništa manje se ne preporučuje i osobama, koje rade sedeći posao ili se bave kognitivno zahtevnim poslovima jer kada se skače, fokus je na održavanju balansa i ni o čemu drugom se ne može misliti, pa je to odmor od svih opterećujućih misli.“


Danska vraća kovid propusnice - 09.11.2021, Sputnik Srbija\nDanska vraća kovid propusnice\nDanska želi da ponovo razmotri kovid kao "društveno kritičnu bolest", čime se otvara put za ponovno uvođenje digitalnih kovid propusnica, mesecima nakon što su... 09.11.2021, Sputnik Srbija\nOvaj potez, koji i dalje mora da se potvrdi u parlamentu, takođe će dozvoliti Danskoj da ponovo uvede neke mere ukoliko budu neophodne, preneo je AP.Propusnica je uvedena 1. jula, ali je ukinuta 10. septembra, kada je Danska proglasila da se kovid više ne smatra "socijalno kritičnom bolešću", navodeći kao razlog visok stepen vakcinacije.Međutim, Danska trenutno, kao i brojne druge zemlje, beleži porast u broju obolelih, a zdravstvene vlasti navode da se broj novih infekcija i hospitalizacija povećava brže nego što je iko očekivao.Ministar zdravlja Magnus Hojnike je rekao da bi kovid propusnice mogle da se odnose na noćne klubove, kafiće, autobuse za žurke i restorane u zatvorenom, ali i na skupove na otvorenom gde ima više od 2.000 ljudi.Prema poslednjim podacima, oko 86 odsto ljudi starih od 12 godina pa naviše su dobili dve doze antikovid vakcine, dok je 87,4 dobilo bar jednu dozu.\nsvet, danska, virus korona, društvo\nDanska želi da ponovo razmotri kovid kao "društveno kritičnu bolest", čime se otvara put za ponovno uvođenje digitalnih kovid propusnica, mesecima nakon što su ukinute, zajedno sa restriktivnim merama.\nOvaj potez, koji i dalje mora da se potvrdi u parlamentu, takođe će dozvoliti Danskoj da ponovo uvede neke mere ukoliko budu neophodne, preneo je AP.\nPropusnica je uvedena 1. jula, ali je ukinuta 10. septembra, kada je Danska proglasila da se kovid više ne smatra "socijalno kritičnom bolešću", navodeći kao razlog visok stepen vakcinacije.\nMeđutim, Danska trenutno, kao i brojne druge zemlje, beleži porast u broju obolelih, a zdravstvene vlasti navode da se broj novih infekcija i hospitalizacija povećava brže nego što je iko očekivao.\nMinistar zdravlja Magnus Hojnike je rekao da bi kovid propusnice mogle da se odnose na noćne klubove, kafiće, autobuse za žurke i restorane u zatvorenom, ali i na skupove na otvorenom gde ima više od 2.000 ljudi.\nPrema poslednjim podacima, oko 86 odsto ljudi starih od 12 godina pa naviše su dobili dve doze antikovid vakcine, dok je 87,4 dobilo bar jednu dozu.


Evrogrupa sumnja u reforme u Grčkoj\nBeta 11. jula 2015. 22:05\nUčesnici sastanka Evrogrupe koji danas u Briselu treba da odluče o sudbini Grčke, očekuju od vlade u Atini da primeni predložene reforme u zamenu za finansijsku pomoć, ali neki od njih sumnjaju u iskrenost Atine.\n„Postoji veliki problem poverenja“, izjavio je predsednik Evrogrupe Jeren Dijselblem po dolasku na sastanak, dok drugi zvaničnici otvoreno kažu da sumnjaju u iskrenost grčkih vlasti.\n„Da li možemo da verujemo grčkoj vladi da će narednih nedelja, meseci ili godina uraditi ono što je obećala?“, pitao je i Dijselblem.\nNemački ministar finansija Volfgang Šojble izjavio je da očekuje „izuzetno teške“ pregovore i rekao da „nije dovoljan“ paket mera koji je prošle noći odobrila Skupština Grčke.\nSlovački ministar finansija Peter Kazimir ocenio je da bi grčki predlog bio dobar za prethodni, drugi program pomoći, istekao 30. juna, i izrazio sumnju da će predlog „biti dovoljan za pokretanje trećeg programa finansijske pomoći“ Grčkoj.\nGrčki ministar finansija Euklidis Cakalatos stigao je danas u Brisel s predlozima o finansijskom spasavanju Grčke od pretećeg bankrota.


Predrag Savić: Prijem Kosova u Savjet Evrope ruši ceo koncept evropskog prava - Embargo\nPredrag Savić: Prijem Kosova u Savjet Evrope ruši ceo koncept evropskog prava\n13 маја, 2022 admin\nDa li će Evropa iz jeftinih političkih pobuda dati sebi, vrlo opasan autogol i narušiti dostignuti stepen ljudskih sloboda i prava, i poništiti dosadašnji napredak vladavine prava, znaćemo vrlo brzo. Zadatak srpske diplomatije i srpskih vlasti je da ukažu na ovu nezakonitost, neprincipijelnost i opasnost od prijema Kosova u Savet Evrope.\nPredloženi prijem Kosova u Savet Evrope, u slučaju pozitivnih odluka Saveta ministara i Generalne skupštine Saveta Evrope, predstavljao bi udar na temelje ove evropske međudržavne organziacije čiji je osovni cilj zaštita ljudskih prava i načelo vladavine prava.\nPrijem Kosova u Savet Evrope direktno je protivan pojedinim odredbama Statuta Saveta Evrope, jer u članu 1. stav C Statuta navedeno je: „ Učešće država u Savetu Evrope ne treba da utiče na njihov doprinos radu Ujedinjenih nacija i drugih međunarodnih organizacija …“ .\nIz ove odredbe evidnetno je da članica Saveta Evrope mora da bude i međunarodno priznata država i članica Ujedinjenih nacija što Kosovo svakako nije.\nU članu 3. Statuta Saveta Evrope navedena su pravila koja Kosovo apsolutno u ovom trenutku ne ispunjava po svim kriterijumima evropskih eksperata koji između ostalog prate i proces pridruživanja Evropskoj uniji, tako i svetskih eksperata iz oblasti ljudskih prava.\nNaime član 3. Statuta Saveta Evrope predviđa: „Svaki član Saveta Evrope prihvata princip vladavine prava i princip na osnovu koga sva lica pod njegovom jurisdikcijom uživaju ljudska prava i osnovne slobode, i iskreno će aktivno sarađivati na ostvarivanju cilja navedenog u poglavlju jedan.“\nKosovo i vladavina prava su dva dijametralno suprotna pojma. Ova teritorija pod administrativnom upravom Ujedinjenih nacija, a formalno većim delom pod kontrolom kosovske vlade je leglo organizovanog kriminala kada je u pitanju trgovina ljudima, oružjem i drogom. Tamnošnje pravosuđe je na najnižim mogućim granama i pored učešća sudija u međunarodnim većima angažovanih preko OUN-a.\nDržavna uprava je u katastrofalnom stanju što se vidi iz ocena evropskih eksperata za pridruživanje EU. Inspekcijski organi, prema brojnim izveštajima pomenutih eksperata, inspeksijski organi gotovo da ništa ne rade, zavisni su kao i sudovi i drugi administrativna tela od izvršne i zakonodavne vlasti…\nOgroman problem je i položaj srpske zajednice na Kosovu, kao i drugih manjina kojima su uskraćena brojna prava i slobode.\nAko bi Kosovo postalo članica Saveta Evrope moralo bi da ratifikuje i Konvenciju za zaštitu ljudskih prava i osnovnih sloboda koja je razvila poseban mehanizam za međunarodnu zaštitu ljudskih prava i omogućila stvaranje pravne materije nazvane „evropsko pravo ljudskih prava“.\n„Evropsko pravo ljudskih prava“ prijemom Kosova u Savet Evrope izgubilo bi u velikoj meri svoj osnovni smisao, efikasnost i postalo bi u velikoj meri mrtvo slovo na papiru.\nKosovo je najgori mogući primer nepoštovanja ljudskih prava. To je lako utvrditi i analizom stanja prava i sloboda na Kosovo i Metohiji, a koje proklamuje Evropska konvencija.\nPrvo na život iz člana 2. Evropske konvencije je na Kosovu kada su u pitanju naročito srpske i druge nacionalne manjine, ali i protivnici izvršne vlasti vrlo sporno. Cela kosovska administracija i kvazi- država izgrađeni su na brojnim terorističkim zločinima i nasilju. Mnogi od tih zločina ostali su nekažnjeni, a formalni elementi prava na život koji se ogledaju u postojanju na zakonom zasnovanim efektivnim i efikasnim istragama je često samo pusti san na Kosovu.\nZabrana mučenja iz člana 3. Evropske konvencije podrazumeva i zabranu od nečovečnog i ponižavajućeg postupanja. Srpski i nealbanski živalj na Kosovu i Metohiji je primoran da živi u eklavama, u stalnom strahu, jer kosovska kvazi-država je i stvorena kršenjem zabrane mučenja, nečovečnog ili ponižavajućeg postupanja i kažnjavanja.\nČlan 5. Evropske konvencije propisuje pravo na slobodu i bezbednost koje je posebno ugroženo malobrojnim Srbima povratnicima na Kosovu. Od 280.000 prognanih Srba sa Kosova vratilo se samo nekoliko hiljada koji su često izloženi nezakonitim hapšenjima i lišavanjem sloboda u cilju zastrašivanja povratka izbeglih i raseljenih. Na taj način se učvršćuje i demoratska ekspanzija albanskog stanovništva uz pomoć koje je promenjena etnička struktura Kosova.\nPravo na pravično suđenje iz člana 6.\nEvropske konvenvcije pred nezavisnim i nepristrasnim sudovima i u razumnom roku na Kosovu je nemoguće ostvariti, kada su u pitanju Srbi.\nNjihovi pokušaji da ostvare sudsku zaštitu otete imovine su gotovo nemoguća misija. Takvi sporovi traju i po nekoliko decenija. Mnogi su počeli 2002. godine, ali ni dan danas nisu blizu pravosnažnom presuđivanju. Pristup Srba sudovima i ostalog nealbanskog življa je gotovo nemoguće. Čak 70.000 Srba prijavilo je da im je oteta i uzurpirana imovina.\nSrbima je otežano i ostvarivanje prava u krivičnim postupcima, jer teško dobijaju pomoć adekvatnih prevodilaca, adekvatnih branilaca, zvanični prevodi kosovksog krivičnog zakonodavstva ima po više od desetina hiljada slovnih i gramatičkih grešaka, pa su gotovo neupotrebljivi.\nZagarantovani sloboda misli, savesti i veroispovesti iz člana 9. na Kosovu je i više nego ograničena, i to ne samo za Srbe, već i za političke protivnike vladajućeg režima, naročito su ugrožene verske slobode Srba. Srbi su sprečeni da sprovode obrede i običaje, što je upečatljivije pri obilascima grobnih mesta na zadušnice i prilikom drugih većih verskih praznika.\nSrpske crkve i ostale svetinje sistematski su uništavani i devastirani, a događaji iz martovskog pogroma iz 2004. godine kada je srušeno i zapaljeno 35 crkava i manastira, preko 700 srpskih kuća, mnoge pošte, domovi zdravlja, škole i proterano više od 4000 Srba pred očima 38.000 vojnika Kfora i 8000 UN policajaca su više nego jasna ilustracija stanja sloboda i prava Srba na Kosovu.\nSkrnavljenje i napadi na srpske svetinje su svakodnevni i uglavnom nekažnjeni.\nPreostali Srbi na Kosovu uvek ističu da im je i bitno ograničena slobode iz člana 10. i člana 11. Evropske konvencije, i to: sloboda izražavanja i sloboda okupljanja i udruživanja. Poslednje zabrane organizovanje izbora u srpskim zajednicama na Kosmetu su najbolji dokaz tome.\nOsnov Evropske konvencije je zabrana diskriminacije iz člana 14. Kosovo je najdrastičniji primer diskriminacije nealbanskog življa po osnovu jezika, veroispovesti, nacionalnog porekla.\nPovezano sa srpskom nacionalnom manjinom uzrok je brojnih diskriminacija koje je nemoguće opisati bez tomova knjiga.\nOvaj brzopotezni osvrt na stanje samo nekih od Evrospkom konvencijom zagarantovanih sloboda i prava pokazuje svu suludost ideje da se Kosovo primi u Savet Evrope i tako uništi dostignuti koncept evropskih ljudskih prava.\nUkoliko Kosovo zaista postane članica Saveta Evrope, Evrospki sud za ljudska prava u Strazburu moraće da zaposli pored postojećih 47 sudija, još toliko, jer se može očekivati da sa Kosova stigne još tristo predstavki (tužbi) godišnje“.\nUkoliko Evropa želi da puca sebi u nogu i grubo se poigra sa ugledom i efikasnošću Saveta Evrope, može to da uradi, ali treba da znaju da će sa prijemom Kosova u Savet Evrope postati organizacija bez ugleda, integriteta i mogućnosti da se efikasno bavi osnovnim zadacima zaštite vladavine prava i ljudskih sloboda.\nPiše : Predrag Savić, član Pravnog saveta IN4S\n(Autor je predsednik NVO „Kuća pravede Strazbur“)\n← Posao kupila za 7.000 evra, pa dobila otkaz\nBajdenovi ilegalci na paradi u Moskvi!!! →\nMedijsko lincovanje odbornika – kao poslednji roptaj Zelenoviceve zulum demokratije!!!\n11 децембра, 2020 11 децембра, 2020 admin\nŠabački Zelenski pre i nakon istraživanja agencije Faktor Plus\nDvadeset i dve montažne kuće, donacija Grada Beograda Mitropoliji zagrebačko – ljubljanskoj Srpske pravoslavne crkve\n8 јануара, 2021 admin


"Malci genijalci" iz Mitrovice najbolji u Srbiji - Portal Sremske Mitrovice\n„Malci genijalci“ iz Mitrovice najbolji u Srbiji\nU Vinči je 16. aprila održano regionalno takmičenje u brzom računanju. Na takmičenju je učestvovalo oko 200 mališana iz cele Srbije. Polaznici škole “Malac genijalac” iz Sremske Mitrovice osvojili su 20 medalja i 7 pehara. Zahvaljujući takvom uspehu škola “Malac genijalac” je nagrađena trofejom kao škola sa nejboljim rezultatom.\nZa mitrovačke “malce genijalce” organizovan je prijem u Gradskoj kući, tokom kojeg su uz druženje podeljena iskustva sa takmičenja, ali i sa priprema. Moto mitrovačkih genijalaca je “Veruj u sebe da bi bio uspešan”.\nTags: malci genijalci, Mladi genijalci\nOdržava se „Sirmium Music Fest“


Premijerka predstavila socijalnim partnerima ekonomsku politiku i budžet – mojKontakt portal – Radio Televizija Kontakt\nPremijerka predstavila socijalnim partnerima ekonomsku politiku i budžet\nVlada Srpske će nakon toga sačiniti konačan prijedlog ovih dokumenata i uputiti ih na razmatranje Narodnoj skupštini Republike Srpske, saopšteno je iz Biroa Vlade Srpske za odnose s javnošću.\nSa predstavnicima socijalnih partnera danas su u Banjaluci na odvojenim sastancima razgovarali Cvijanovićeva, ministar rada i boračko-invalidske zaštite Petar Đokić i ministar finansija Srpske Zoran Tegeltija.\nU razgovorima su učestvovali direktor sektora granskih udruženja Privredne komore Republike Srpske Pero Ćosić, predsjednik Unije udruženja poslodavaca Srpske Predrag Zgonjanin, predsjednik Boračke organizacije Pantelija Ćurguz, te predsjednik Organizacije porodica poginulih i zarobljenih i nestalih lica Republike Srpske Nedeljko Mitrović.\nMeđu učesnicima su bili i predsjednik Predsjedništva Saveza i organizacija ratnih vojnih invalida Srpske Dragan Vrhovac, predsjednik Organizacija amputiraca Srpske Željko Volaš i predsjednik Saveza logoraša Branislav Dukić.\nJovana Joksimović: Željko voli da mi ugađa u svemu


RADIVOJ SEKULIĆ- BILA MI JE ČAST DA VODIM OPŠTINU APATIN - Radio Dunav\nSamo sedam meseci od lokalnih izbora i prve konstutivne sednice na kojoj je imenovan za predsednika opštine Apatin, Radivoj Sekulić je prošle nedelje podneo ostavku na tu poziciju.\nSekulić se u izjavi za radio Dunav zahvalio građanima opštine Apatin na ukazanom poverenju za period tokom kojeg je bio na čelu lokalne samouprave a kao razlog podnošenja ostavke naveo je lične poslovne planove. On je izjavio da mu je bila velika čast da vodi opštinu Apatin, ali da je došlo vreme da na njegovo mesto dođe novi čovek, sa novim idejama i energijom koji će nastaviti posao kako bi Apatin postao perspektivna sredina za život.\n-Mislim da smo u protekloj godini odlično radili posao, uspeli smo da decenijsku ideju, projekat Luke Apatin privedemo kraju, ostvarili smo uštede u budžetu u iznosu od sto miliona dinara, pokrenuli smo brojne projekte sa kojima u Apatin u narednom periodu dolaze investicije i neophodna radna mesta, kaže Sekulić.\nOn je rekao da će se Apatin u narednom periodu sigurno razvijati, a kao garant navodi dobro uhodani tim saradnika, zamenika i pomoćnika, zaposlenih u lokalnoj samoupravi sa kojima je u prethodnoj godini i postigao ove rezultate.\nSekulić je odbacio postojanje političkih razloga, rekavši da je, od samog početka imao odličnu saradnju sa stranačkim kolegama u Apatinu ali i onima na pokrajinskom i republičkom nivou.\n-Ne postoji zaista nikakav drugi razlog osim ličnog i on se odnosi na moje privatne poslovne planove. Moji saradnici znaju da sam o tome govorio i pre nekoliko meseci, ali da smo u tom momentu procenili da bi moj odlazak poremetio projekte koji su se odnosili na budućnost ove opštine. Mislim da je, posle svega što smo uradili, sada pravi trenutak, kaže Sekulić.\nOn će Opštinskom veću podneti izveštaj o radu, a Skupština opštine Apatin će na sutrašnjem zasedanju koje je zakazano za 11 sati odlučiti o izboru novog kandidata za mesto predsednika opštine.\nTagged OSTAVKA PREDSEDNIK OPŠTINE APATIN RADIVOJ SEKULIĆ\nIZ MOG UGLA- KLIZALIŠTE, SUD ZA NOVINARE , LUKA I SUDNJI DAN\nJUNAKOVIĆ KUP 2015\n20.08.2015. Čedomir Milojević


Slovenija nezadovoljna zbog produženja pojačane granične kontrole Austrije | Novine Toronto\nSlovenija nezadovoljna zbog produženja pojačane granične kontrole Austrije\nSlovenački ministar unutrašnjih poslova je izrazio nezadovoljstvo najavom Austrije da će ponovo za šest meseci produžiti kontrolu svoje granice sa Slovenijom koja je prvi put uvedena 2015. u vreme velikog talasa ilegalnih migranata.\nBoštjan Poklukar je u Luksemburgu na sastanku ministara članica EU u Luksemburgu razgovarao s austrijskim ministrom unutrašnjih poslova Volfgangom Pešornom koji mu je rekao da Austrija produžava važenje odluke o kontroli austrijsko-slovenačke granice koja je prvobitno uvedena zbog ilegalnih migranata.\nNovo šestomesečno razdoblje kontrole pošto ga potvrdi EU, važilo bi od idućeg meseca, prenela je agencija HINA.\nSlovenija je poslednjih godina više puta protestovala zbog pojačane kontrole jer smatra da za to više nema osnova jer je broj ilegalnih migranata koji iz Slovenije ulaze u Austriju mali, te da se unutrašnjim kontrolama u Šengenskom prostoru narušava poverenje zemalja koje su članice u tom mehanizmu.\nUnutrašnje kontrole u Šengenu sprovodi od 2015. niz članica EU, pozivajući se na "izuzetne okolnosti" prouzrokovane velikim migracijonim talasom te godine, dok zemlje pogođene tim merama smatraju da bi ih trebalo odobravati samo u izuzetnim slučajevima i s važenjem od najviše dva ili tri meseca.


Jasavić: Crnoj Gori su potrebne snažne depolitizovane i profesionalizovane institucije\n"PUT KA EU NEMOGGUĆ BEZ SNAŽNE PODRŠKE UNIJE"\n"EU kao snažna lokomotiva pokreće proces prilagođavanja crnogorskog društva evropskim standardima, što predstavlja interes građana Crne Gore", istakla je Jasavić\nAzra Jasavić, Avio Orav, Foto: Vlada Crne Gore\n04.10.2016. 16:24h Ažurirano: 08.02.2019. 14:50h\nCrnoj Gori su potrebne snažne depolitizovane i profesionalizovane institucije, što je moguće ostvariti samo ako ona bude uspješna kroz evroatlantske integracije, ocijenila je potpredsjednica Vlade Azra Jasavić.\nKako je saopšteno iz Vlade, Jasavić se danas sastala sa šefom Delegacije Evropšske unije (EU) u Crnoj Gori, Aivom Oravom, kojem je čestitala imenovanje na tu funkciju.\n"Put Crne Gore ka EU nemoguće je zamisliti bez snažne podrške Unije našoj zemlji. EU kao snažna lokomotiva pokreće proces prilagođavanja crnogorskog društva evropskim standardima, što predstavlja interes građana Crne Gore", istakla je Jasavić.\nOna je kazala da Crna Gora stabilno napreduje na putu ka članstvu u EU, a rezultat četvorogodišnjih pregovora su 24 otvorena i dva privremeno zatvorena poglavlja.\n"Crnoj Gori su potrebne snažne depolitizovane i profesionalizovane institucije. To je moguće ostvariti samo ako Crna Gora bude uspješna kroz evroatlantske integracije, što je, srećom, većinsko opredjeljenje Crne Gore", naglasila je Jasavić.\nOna je istakla da je u Crnoj Gori prvi put, nakon 27 godina, opozicija dobila mogućnost učešća u radu Vlade i, samim tim, kontrole izbornog procesa.\nJasavić je, kako se navodi u saopštenju, naglasila je važnost ustavnih reformi, kao i značaj izbora vrhovnog državnog tužioca i specijalnog tužioca.\n"Bez vladavine prava nema pravne sigurnosti, a bez pravne sigurnosti nema ekonomskog oporavka zemlje", navela je Jasavić.\nOna je kazala da je mnogo urađeno na spoljnopolitičkom planu i da je spoljnopolitički kurs Crne Gore dobar, ali da su na unutrašnjem planu potrebne promjene, posebno u oblasti ekonomije i primjeni zakona.\nAvio OravAzra JasavićCrna Gora i EU


Tomislav Nikolić pred susret sa Atifete Jahjagom i Ketrin Ešton u Briselu, 6. februar 2013.\nNajbolja vest o prvom susretu predsednika Kosova i Srbije Atifete Jahjage i Tomislava Nikolića u Briselu jeste da su se oni uopšte sreli. Taj sastanak je imao pre svega simbolički karakter i od sporedne su važnosti neke protivrečne poruke koje su se od srpskog predsednika nakon tog susreta čule, posebno one koje su bile upućene domaćoj javnosti, ocenjuju sagovornici Radija Slobona Evropa.\nBilo je u obraćanjima predsednice Jahjage i predsednika Nikolića izjava koje su bile “frontalni sudari”, kao što je bilo i formulacija u kojima je postignuto saglasje.\nNikolić je, podsetimo, rekao da je kosovoska predsednica govorila udžbenički, da neće dosanjati svoj san o kosovskoj nezavisnosti, da se neće daleko stići ako se ostane na stavu da je Kosovo nezavisna država, a da rezolucija Srbije nudi rešenje koje bi Kosovu omogućilo da se ostvari i razvije kao da je nezavisna država.\nKosovska predsednica Jahjaga je, pak, naglašavala da predstavlja nezavisnu državu, a da su pomenute Nikolićeve izjave na fonu radikalsko-nacionalističkih opcija.\nSložili su se, međutim, u tome da se umesto ka prošlosti moraju okrenuti budućnosti, nastavku dijaloga i dogovoru, a što je najvažnije, visoka predstavnica EU Ešton susret sa njima opisala je kao događaj koji je protekao u otvorenoj i konstruktivnoj atmosferi.\nSasvim predvidivo, nacionalistički blok u Srbiji osuo je odmah paljbu po Nikoliću. Iz Demokratske stranke Srbije odaslat je komentar da je njegov sastanak sa kosovskom predsednicom protekao u uspostavljanju „trgovačke formule“ u odnosima Beograda i Prištine, što je u prevodu optužba da je Srbija spremna da za autonomiju Srba na Kosovu prizna Kosovo.\nFlorian Bieber, profesor Univeziteta u Gracu, za Radio Slobodna Evropa kaže da je Nikolić delom svojih poruka zadovoljavao i takvu političku opciju, kao što je deo njegovih poruka bio upućen pragmatistima kod kuće i međunarodnoj zajednici:\n„Nikolić ima međunarodnu publiku, a osim nje i dve publike u Srbiji –jednu jako negativno ustrojenu prema pregovorima sa Kosovom, kao i onu koja želi pragmatičnu politiku prema Kosovu i onda, naravno, pokušava da takvim izjavama zadovolji sve te strane. Kada, recimo, kaže da nije optimista, to je jak signal za nacionalističke struje u Srbiji i deo njegovog glasačkog tela, ali, sa druge strane, on kaže i da ima poverenja u vladu, što je upućeno pragmatistima. Dakle, on ima toliko lopta u vazduhu da mora da žonglira svima njima“, kaže Bieber.\nUz slične ocene o različitim primaocima Nikolićevih poruka, Aleksandra Joksimović, direktorka Centra za za spoljnu politiku, za Radio Slobodna Evropa ističe da je ono što pre svega treba vrednovati činjenica da je do susreta uopšte došlo:\n„Naravno da se različite poruke šalju međunarodnoj zajednici i domaćoj javnosti. Čini se da je reagovanje Nikolića posle susreta više bilo upućeno domaćoj javnosti, a možda je delom bilo i nervozna reakcija na izjave pojedinih međunarodnih zvaničnika pre samog sastanka, poput izjave gospođe Lunaček koja je forsirala izvesnu temu koja niti je bila na dnevnom redu niti je postojalo očekivanje međunarodne zajednice da to predstavlja bilo kakvo priznanje nezavisnosti Kosova. Međutim, zjave najrelevantnijih međunarodnih zvaničnika, pre svega visoke predstavnice EU Ketrin Ešton, međutim, svedoče o tome da je susret je postigao svoj cilj, što će reći da je bilo bitno da se predsednici sastanu i da u prihvatljivoj atmosferi otvore mogućnost nastavka dijaloga. Ja, dakle, mislim da je taj sastanak bio pitanje simboličnog koraka, koji konkretizaciju neće doživeti kroz dalji razgovor Nikolića i Jahjage već kroz razgovore dva premijera i, možda još i najsnažnije, kroz razgovore na nižem nivou u kojima se dolazi do konkretnih rešenja“, ocenjuje Aleksandra Joksimović.\nJahjaga i Nikolić: Otvorena knjiga dogovora\n"Sveobuhvatni sporazum” je teška misija\nKosovo i Srbija: Realnost je konačno preovladala


I Podgorici treba spomenik Stefanu Nemanji po uzoru na Beograd - Lajk.rs Document\nI Podgorici treba spomenik Stefanu Nemanji po uzoru na Beograd\nPODGORICA – Predsednik Nove srpske demokratije i jedan od lidera Demokratskog fronta Andrija Mandić izjavio je danas da bi Podgorica, po uzoru na Beograd, trebalo da ima spomenik srednjevekovnom srpskom vladaru Stefanu Nemanji.\nOn je, gostujući na crnogorskoj TV Prva rekao da u Crnoj Gori postoji problem različitog doživljaja vrednosti i da će on biti prevaziđen u narednom periodu.\n“Dolaze generacije koje neće učiti lažnu istoriju i, ako ne mi, oni će mu podići spomenik”, rekao je Mandić.\nOn je dodao da je sramota da u Podgorici spomenik ima Josip Broz Tito, koji je, kako je rekao, “jurišao i rušio kapelu na Lovćenu kao austrougarski kaplar, a da nema Stefan Nemanja kojem se naši preci i čitavo srpstvo klanja jer znaju da nije bilo njega ne bi postojao naš narod, a ni srpske zemlje”.\nPročitajte još... Broj novozaraženih BRITANSKIM SOJEM raste iz sata u sat EPIDEMIOLOŠKA SITUACIJA JE PRETEĆA\nTokom dana sunčano do 21 stepen, uveče naoblačenje i kiša


Održan 10. Beli kros u Vršcu, učestvovalo preko 320 takmičara - eVršac\nVršački atletski klub 1926 organizovao je u Gradskom parku 10. Beli kros. Prvi put se trčalo u 20 kategorija, što je doprinelo da se na startovima pojavi preko 320 takmičara raznih uzrasta.\nOvu, sada već tradicionalnu trku, svečano su otvorili član Gradskog veća Vršca zadužen za sport Marko Rašić i predsednik Vršačkog atletskog kluba 1926 Nenad Habibović, dok je ispred Srpskog atletskog saveza program vodio Goran Čegar.\nPored takmičara vršačkih predškolskih i školskih ustanova, ove godine učešće su uzeli i takmičari sledećih atletskih klubova: AK Apatin, AK Inđija, AK Surčin, AK Panonija iz Pančeva, AK Požaevac, Čegar raning tim, AK Sremski Karlovci, AK Mladost iz Užica, AK Smederevo, OAK Beograd, AK Atina iz Vršca, domaćin VAK 1926, kao i sportski klubovi i udruženja iz Vršca: Eurošped, OK Banat, KK Vršac, Sokolsko društvo Vršac, Školica sporta Više od igre, a bilo je takmičara i iz Plandišta, Kruščice, Uljme, Vlajkovca, Pavliša, Velikog Središta i jedan dečak iz Temišvara koji je i ove godine Krosu dao međunarodni karakter.\n“Utisci gostiji su odlični, oni koji su po prvi put u Vršcu obećali su da će sigurno ponovo doći, a oni koji su i do sada dolazili ocenili su da je ove godine kros bio ubedljivo najorganizovaniji, iako hvale i predhodne organizacije. Mi kao domaćini ocenjujemo da je ovogodišnja kongurencija bila na vrhunskom nivou, što je i logično ako vidima koliki broj atletskih klubova je uzeo učešće. Raduje nas da se iz godine u godinu povećava broj najmlađih takmičara, predškolaca i učenika nižih razreda OŠ, što je i bio cilj kada smo počeli sa organizacijama Vršačkog belog krosa”, rekao je posle takmičenja Habibović.\nVeliku podršku organizaciji dali su i Grad Vršac, Sportski savez Vršca, Turistička organizacija Vršac, Crveni krst Vršac, Centar Milenijum, kompanija Svislajon, kao i sponzori kafe Velo, pekara Hari pek, STR Đorđević, STR Jadranka, MK obezbeđenje Beograd, diskont pića Desetka.\n“Zahvaljujemo se i našim vrednim volonterima, koji su se pobrinuli da sve prođe u najboljem redu. Takođe se i zahvaljujemo svim medijima koji su ispratili dešavanja na 10. Belom krosu. Trudićemo se da sledeće godine bude još i lepše”, dodao je Habibović.\nKonačni plasman po trkama i više fotografija sa ovog sportskog događaja možete pogledati OVDE.


VELIKA BRITANIJA: Srbija mora da sluša Brisel\nVELIKA BRITANIJA: Srbija mora da sluša Brisel\nŠef britanske diplomatije izjavio je da se od Srbije i drugih zemalja koje se približavaju članstvu u EU očekuje da sarađuju s Briselom po pitanjima spoljne politike.\nŠef britanske diplomatije Vilijam Hejg izjavio je da se od Srbije i drugih zemalja koje se približavaju članstvu u EU očekuje da sarađuju s Briselom po pitanjima spoljne politike.\n“Za članstvo u EU, što je cilj Srbije i drugih zemalja, važna je spremnost na saradnju u pitanjima spoljne politike. I to je nešto što očekujemo od svih zemalja Zapadnog Balkana u narednim godinama”, rekao je Hejg u emisiji Intervju 20 na televiziji BHT 1, čiji je odlomak emitovan danas.\nOn je to rekao odgovarajući na pitanje novinarke da li je problem to što je Srbija, kako je rekla, “vrlo snažno podržala Rusiju i referendum na Krimu”.\nSrpski zvaničnici su u više navrata poručili da o stavu povodom ukrajinske krize neće odlučivati tehnička, već nova vlada, ali da će Srbija poštovati i obaveze prema EU i tradicionalno bliske odnose s Moskvom.\nU Generalnoj skupštini UN prošle sedmice je usvojena neobavezujuća rezolucija kojom se proglašava nevažećim referendum o otcepljenju Krima od Ukrajine. Srbija je, kao i BiH, bila među članicama UN koje uopšte nisu glasale.


Roboti neće pokoriti i eliminisati ljude samo još jednu deceniju a posle? | WebTribune\nHome ŽIVOT Roboti neće pokoriti i eliminisati ljude samo još jednu deceniju a posle?\nPosted date: март 26, 2018 In: ŽIVOT\nBivši izvršni direktor Google-a, Erik Šmit, kaže da roboti verovatno neće pokoriti ili eliminisati ljude bar još jednu deceniju.\nGovoreći nedavno na konferenciji o bezbednosti u Minhenu, Šmit je umanjio značaj popularnog scenarija sudnjeg dana rekavši da ne moramo da brinemo… bar još neko vreme.\nOn je rekao: “Svi odmah žele da razgovaraju o svim scenarijima smrti inspirisanim filmovima, a ja vam sa sigurnošću mogu predvideti da je to udaljeno deceniju do dve”.\nŠmit nije izgledao previše zabrinuto zbog “dolaska mašina“, jer on veruje da će ljudi moći da preuzmu kontrolu nad veštačkom inteligencijom.\nŠmit, sada saradnik na MIT-u, otkako je u januaru ove godine stupio sa funkcije izvršnog direktora Google-a, predstavlja realističniji, a ne alarmantan, pogled na razvoj veštačke inteligencije.\nOn tvrdi da koristi daleko nadmašuju rizike kada je u pitanju veštačka inteligencija, i da mi kao vrsta jednostavno treba da zadržimo čvrstu uzicu nad bilo kojim napretkom. On je nedavno istakao kako “Google” pomaže u sprečavanju slepila kod dijabetičara koristeći veštačku inteligenciju.\nŠmitova poenta se u ovom trenutku centrira oko jedne ključne činjenice vezane za veštačku inteligenciju- daleko je od zamene ljudi u velikim, složenim i nijansiranim procesima odlučivanja, i umesto toga, bar za sada, roboti i vešačka inteligencija su najbolji u zadacima koji se ponavljaju, jer njima to ne dosadi kao ljudima.\n“Druga stvar na koju treba podsetiti, ove tehnologije imaju ozbiljne greške u sebi, i ne bi trebalo da budu korišćene za odluke koje su od životne važnosti“, rekao je Šmit. “Tako da ja ne bih želeo da budem u avionu gde kompjuter donosi sve opšte odluke o letenju. Tehnologija jednostavno nije dovoljno pouzdana – previše je grešaka prilikom upotrebe. Ona je savetodavna, čini vas pametnijim i slično, ali ne bih je zadužio za komandu i kontrolu.“\nTo znači lako definisane i izmerene zadatke sa jasnim rezultatima, kao što je obrađivanje brojeva ili memorisanje baze podataka, a ne donošenje odluka o životu ili smrti, o nuklearnim napadima ili distribuciji resursa. Roboti i veštačka inteligencija koji trenutno upravljaju njima, zahtevaju jasan set pravila sa sve većim brojem protokola koji bi ih sprečili da previše odstupaju i izazivaju haos na globalnom nivou. Ukratko, oni nisu ni blizu tako kreativni kao mi, jer ih još uvek nismo izgradili na taj način.\nTehnolozi nastavljaju da prave skokove i pomeraju granice u istraživanju veštačke inteligencije, iako je osećaj još uvek maštarija koja se svodi na filozofiranje naučne fantastike. I dalje bismo trebali više da brinemo o ljudskim namerama izraženim kroz kod u mašinama, tvrdi Šmit.\n“Gledali ste previše filmova. Dozvolite da razjasnim- Ljudi će zauvek ostati zaduženi za veštačku inteligenciju“, tvrdi on. Međutim, problem leži u tome što Šmit upozorava na zemlje poput Kine i njihov pristup razvoju sve pametnijih i intuitivnijih mašina. Celokupan kineski program veštačke inteligencije ima za cilj da zemlju načini svetskim liderom, u istraživanju i razvoju veštačke inteligencije do kraja 2030. godine.\nMeđutim zabrinjavajuće je to što Šmit nema rešenje šta će se dogoditi posle te jedne decenije, kada roboti budu savršeni.\nMnogi ne mogu da reše mozgalicu iz 1945. godine, pokušajte vi\n5 najvećih nerazrešenih misterija čovečanstva\nŠOKANTNE TVRDNJE: Vučić je potpisao još jedan dokument u Vašingtonu – Trebalo je da svi građani Srbije dobiju po 1.000 dolara – VIDEO\nHOROSKOP ZA 26. JUN: Ovaj znak će se razboleti\nERDOGAN IZABRAO RAT SA RUSIJOM: U Libiju šalje vojsku na generala Haftara i ruske specijalce


NA DNEVNOM REDU SKUPŠTINSKOG ZASEDANJA RASPRAVA O PONUĐENIM ZAKONSKIM REŠENJIMA ZA PRAVNO NEVIDLJIVA LICA\nU Srbiji živi između šest i sedam hiljada pravno nevidljivih lica, koja nisu upisana u matične knjige rođenih, te ne mogu da ostvare neka od osnovnih ljudskih prava i sloboda koje su garantovani Ustavom i zakonima Republike Srbije.\nOvi problemi bi trebalo da budu rešeni, nakon zasedanja Skupštine, na čijem je dnevnom redu rasprava o ponuđenim zakonskim rešenjima za pravno nevidljive, što će ovim licima omogućiti da se upišu u knjige rođenih i pred Zakonom počnu da postoje kao ravnopravni građani Srbije.\nŽivot bez lične karte i bilo kakvih drugih dokumenata dodatno komplikuje situaciju materijalno najugroženijih stanovnika Srbije.\nRadi se o nekoliko hiljada pravno nevidljivih ljudi koji ne mogu da ostvare svoja prava, niti da idu kod lekara ili da školuju decu.\nSa tim problemima svakodnevno se suočavaju stanovnici naselja Veliki Rit u Novom Sadu.\nPravno nevidljivih lica ima i u nehigijenskim, divljim naseljima, ali i u gradovima širom zemlje. Svi se nose sa istim problemima, koji traju godinama, pa čak i decenijama.\nIzmene i dopune zakona o vanparničnom postupku o kojima će Skupština raspravljati, trebalo bi da omoguće da pravno nevidljiva lica mogu pred sudom da dokažu svoje postojanje, u prisustvu svedoka i uz priložene dokaze.\nMeđu pravno nevidljivima najviše je pripadnika romske populacije, raseljenih kako iz Bosne i Hercegovine, tako i sa Kosova, koje je borba za egzistenciju dovela na ove prostore.


Bigben futrola nintendo switch rigid transport pouch large blue | ePonuda.com\nBigben futrola nintendo switch rigid transport pouch large blue cene\nEPonuda nije internet prodavnica već Vam omogućava da brzo i lako nađete Bigben futrola nintendo switch rigid transport pouch large blue po najjeftinijoj ceni. Naš cilj je da kupci budu što bolje informisani o ponudi Bigben futrola nintendo switch rigid transport pouch large blue na tržištu Srbije. Vrlo lako nalazite željeni proizvod za kategoriju Dodatna oprema za konzole cene, ne morate da lutate od sajta do sajta za Bigben Dodatna oprema za konzole, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bigben futrola nintendo switch rigid transport pouch large blue sa PRODAVCEM. EPonuda ne može da garantuje potpunu tačnost specifikacije i slika za Bigben futrola nintendo switch rigid transport pouch large blue. Pre kupovine, podatke za Bigben futrola nintendo switch rigid transport pouch large blue proverite na sajtu PROIZVOĐAČA.


Radio TV Stara Pazova - Sedmoro nastradalih u saobraćajnim nezgodama u 2019. godini\nSedmoro nastradalih u saobraćajnim nezgodama u 2019. godini\nSrbija u poslednjih 30 godina beleži najmanji broj poginulih osoba u jednoj godini, s obzirom da je u 2019. život u saobaraćjnim nezgodama izgubilo preko 530 osoba, a povređeno je više od 20.000 ljudi. Pored jula, februar predstavlja jedan od najkritičnijih meseca, te se u celoj zemlji sprovodi pojačana kontrola saobraćaja. Uzroci nezgoda su razni, a jedna od teških u opštini Stara Pazova dogodila se krajem aprila prošle godine kada su dve osobe poginule, a dve teže povređene zbeg nebezbednog preticanja.\nU Policijskoj stanici u Staroj Pazovi ističu da je tokom prošle godine u ovom delu Srema život u saobraćajnim nezgodama izgubilo sedmoro osoba. Posebno su ponosni na činjenicu da nijedno dete nije stradalo u blizini škola što je rezultat aktivnosti koje se sprovode u saradnji sa lokalnim Savetom za bezbednost u saobraćaju.\nZvanični podaci govore da se u petogodišnjem periodu u staropazovačkoj opštini dogodilo oko 1.000 saobraćajnih nszgoda od kojih je više od polovine sa nastradalim licima. Od 2014. do 2018. godine povređeno je 847 lica, dok je život izgubilo njih 22-oje od kojih šestoro mladih i jedno dete.